3 меңенсе сертификат тапшырылды\nБар булмышы менән һине генә яратып, һиңә генә ышанып, күҙҙәреңә мөлдөрәп ҡарап торған сабыйыңды һөйөү – Ер йөҙөндәге иң оло шатлыҡ. Балалары булған ғаиләләргә дәүләт тарафынан төрлө ярҙам күрһәтелеүе лә ҡыуаныслы. 2007 йылдан алып икенсе сабыйы донъяға килгән бәхетле ғаиләләргә әсәлек (ғаилә) капиталы бирелә башлауы уның бер дәлиле. Был дәүләт ярҙамы торлаҡ шарттарын яҡшыртыуға, балаларға белем биреүгә, әсәләрҙең киләсәк пенсияһын туплауға булышлыҡ итә.\nОшо көндәрҙә Пенсия фонды идаралығында беҙҙең район буйынса әсәлек (ғаилә) капиталы сертификатының өс меңенсеһен тапшырыу тантанаһы үтте. Уға Гөлназ Муса ҡыҙы Төлкөбаева эйә булды.\nИке балаға ғүмер биргән матур ғаилә Баймаҡ ҡалаһында йәшәй. Гөлназ үҙәк ҡала дауаханаһының ҡатын-ҡыҙҙар консультацияһында акушер булып эшләһә, ире Илдар “Газсервис” ААЙ-һының Баймаҡ комплекслы хеҙмәтендә проект-смета эштәре буйынса инженер. Балалары Иҙелгә өс йәш тулһа, кескәй Русланға өс кенә ай әле.\nҠомарлы отош тамам\nКүп һанлы гәзит уҡыусыларыбыҙ һорауы буйынса “Һаҡмар” гәзите редакцияһы быйыл да гәзиткә яҙылыусылар араһында акция иғлан иткәйне. Райондаштарыбыҙ был юлы ла унда әүҙем ҡатнашты, редакцияға бөтәһе 1600-гә яҡын квитанция килде.\n27 декабрҙә “Һаҡмар” гәзитенә яҙылыусылар араһында һуңғы уйын үтте. Уйындың комиссия составында Баймаҡ ҡалаһынан мәғариф ветераны Хөрмә Хажмөхәмәт ҡыҙы Биктимерова ҡатнашты һәм ул квитанцияларҙы тартып сығарып даланлыларҙы билдәләне.\nШулай итеп, отош һөҙөмтәһе:\n“Һаҡмар” гәзите аша йыл дауамында бер тапҡыр бушлай ҡотлау биреү – Әминева З.Х. (Баймаҡ ҡалаһы, Баҡса урамы, 1–2), Ишҡыуатов Ш. (Һаҡмар ауылы);\nБаймаҡ ҡалаһындағы бассейнға абонемент – Байымова Венера (Байым ауылы), Әҙеһәмова Хазина (Юлыҡ), Ғөбәйҙуллина Сәлимә (Баймаҡ ҡалаһы, Ниғмәти урамы, 9), Яҡупова Рәйфә (Икенсе Этҡол);\n“Заман” магазины әҙерләгән ҡорған элгес (гардин) – Юламанов С.Ф., Билал ауылы, С.Юлаев урамы, 13;\nТермос (бағыусы – Ярат ауыл биләмәһе хакимиәте) – Мөхәмәтдинова Зөһрә (Сәйғәфәр ауылы, Тыныслыҡ урамы, 45);\nКарауат ябыуы (“Белошвейка” теген салоны) – Ғазин Вәкил (Мерәҫ ауылы).\nАвтор: Һаҡмар | Ваҡыты: 10:35 Комментариев нет:\nБоҙ ҡаласығы – бала саҡҡа сәйәхәт\nЯңы йыл алдынан кем генә мөғжизәгә ышанмай икән?! Бигерәк тә балалар Ҡыш бабай менән Ҡарһылыуҙы йыл буйы түҙемһеҙлек менән көтөп ала. Ҡалабыҙҙың үҙәк майҙанында кисә асылған боҙ ҡаласығы ла кескәйҙәргә генә түгел, ололарға ла ҙур шатлыҡ бүләк итте.\nТантанаға йыйылған балаларҙы һәм ата-әсәләрҙе ҡала биләмәһе башлығы И.Ә. Бураншин тәбрикләп, Яңы йылда иң изге теләктәр, һаулыҡ, бәхет теләне. “Яңы йыл балалар өсөн дә, ололар өсөн дә иң матур байрам. Шуға күрә һеҙҙең өсөн төрлө әкиәт персонаждарын ҡуйып, ысын мөғжизәле ял итеү урыны әҙерләргә тырыштыҡ. Был боҙ ҡаласығы балаларыбыҙға тик шатлыҡ бүләк итеүен, уларҙың ҡышҡы каникулдан һуң ял итеп, яңы көс менән гел “биш”кә уҡыуҙарын теләйем”, – тине.\nКескәйҙәр мәҙәниәт бүлеге, халыҡ ижады һәм балалар ижады үҙәге хеҙмәткәрҙәре әҙерләгән бай йөкмәткеле тамашаны яратып ҡабул итте. Улар Ҡыш бабай менән Ҡарһылыуҙы һ.б. әкиәт геройҙарын да ҡыуанып ҡаршы алды. Артабан балалар өсөн төрлө уйындар һәм ярыштар үткәрелде. Ә Ҡыш бабай һәм Ҡарһылыу менән шыршы тирәләй йырлап бейеүгә хатта ололар ҙа ҡушылды.\nРайон яңы үҫеш юлына баҫты\nТөбәктә социаль-иҡтисади өлкә күтәрелеш осорон кисерә\nАвтор: Һаҡмар | Ваҡыты: 10:32 Комментариев нет:\nФ.Һ. Исрафилов, ауыл хужалығы производствоһы һәм хеҙмәт ветераны, Темәс ауылының ветерандар советы рәйесе:\n– Һуңғы ун йыл райондың халыҡ хужалығы тармағы ысын мәғәнәһендә торғонлоҡ осорон кисерҙе, күп позицияларҙы юғалттыҡ. Ә быйыл ун ай эсендә генә лә ғәйәт ҙур эштәр башҡарылды. Бына беҙҙең Темәс ауылында ғына тиҫтә йыл хәл ителмәгән проблемалар бер йыл эсендә хәл ителде. Газ, электр линиялары, һыу үткәргес төҙөү һәм реконструкциялау буйынса күп эшләнде – бының өсөн ауыл халҡы район хакимиәтенә ҙур рәхмәтле.\nКиләһе йыл беҙҙә ҡеүәтле һөт эшкәртеү комбинатын сафҡа ебәреү күҙаллана. Ябай халыҡ район хакимиәтенең бөгөнгө эше менән ҡәнәғәт һәм төрлө мәсьәләләрҙе хәл итеүҙә үҙебеҙҙең дә өлөштө индерергә әҙербеҙ.\nФ.Ғ. Вәхитова, Ниғәмәт ауыл биләмәһе башлығы:\n– 2011 йыл бар яҡтан уңышлы үтте тип иҫәпләйем. Район күләмендә лә, ауыл Советы буйынса ла быға тиклем кисектерелеп килгән бик күп эштәр башҡарылды. Район ауылдарын эсәр һыу менән тәьмин итеү, яңы социаль объекттар төҙөү, юлдарҙы төҙөкләндереү һәм башҡа бихисап атҡарылған эштәр, ауыл хакимиәттәренә бүленгән ярҙам республика, район етәкселегенең халыҡ тураһында хәстәрлек күреүенең асыҡ миҫалы булып тора. Беҙҙең ауыл Советы буйынса әйткәндә, Байымда һыу үткәргескә ремонт яһалды, мәктәптәр һыу менән тәьмин ителде. 6 ауылдың дүртәүһенең урам юлдарына ҡырсынташ түшәлде, Ниғәмәттә өр-яңы ике ҡатлы мәҙәниәт йорто төҙөлөп бөтөү өҫтөндә. 3 ауыл урамдарында электр линиялары яңыртылды, Ниғәмәт мәктәбе ашханаһына капиталь ремонт яһалды, һыу үткәрелде.\nауыл хужалығы бүлеге мөдире.\n«Хеҙмәт ветераны» исеме алыу өсөн\n2012 йылдың 1 ғинуарынан Башҡортостан Республикаһының “Һуғыш, хеҙмәт һәм Ҡораллы көстәр ветерандары тураһында”ғы Башҡортостан Республикаһы Законына үҙгәрештәр индереү тураһында”ғы Законы үҙ көсөнә инә.\nБыл Закон менән хеҙмәт ветерандарының өҫтәмә категорияһы – “Оҙайлы хеҙмәт стажы булған хеҙмәт ветераны” билдәләнде. Законға ярашлы, 60 йәше тулған ир-егеттәр өсөн 40 йыл, 55 йәше тулған ҡатын-ҡыҙҙар өсөн 35 йыл страховка стажы булыу мотлаҡ. Был төркөмгә ҡараған граждандар – бер ниндәй ҙә дәүләт наградаһы булмаған, оҙаҡ йылдар ойошма һәм предприятиеларҙа намыҫлы эшләүселәр. Уларға 2012 йылдың 1 ғинуарынан ай һайын 145 һум 93 тин өҫтәмә түләнәсәк.\nСпортта ла алдынғы улар!\nҮткән шәмбелә “Баһадир” физкультура-һауыҡтырыу комплексында уҡытыусылар спартакиадаһы уҙғарылды. Сараны мәғариф хеҙмәткәрҙәренең профсоюз ойошмаһы, мәғариф бүлеге менән берлектә район хакимиәтенең спорт һәм физик культура буйынса секторы ойошторҙо.\nБайрам имен үтһен\nБаймаҡ районы һәм Баймаҡ ҡалаһының дәүләт янғын хәүефһеҙлеген күҙәтеү бүлеге мәғлүмәттәре буйынса йыл һайын ғинуар айының тәүге ун көнөндә янғын һәм унда һәләк булыусылар осраҡтары уртаса күрһәткестән ике тапҡырға күбәйә. Анализ күрһәтеүенсә, атап үтелгән ваҡытта Рәсәйҙә тәүлегенә 730-ға тиклем ут сыға, уларҙа 900-ләгән кеше һәләк була. Былтыр ғинуарҙың тәүге ун көнөндә бөтәһе 5521 янғын сыҡты, 660 кеше һәләк булды.\nБашҡортостан биләмәһендә лә Яңы йыл һәм Раштыуа байрамдары осоронда был тәңгәлдә хәлдәр маҡтанырлыҡ түгел. Һуңғы биш йылда беҙҙең районда ғинуар айында ғына бихисап янғын сыҡҡан, унда 7 кеше, шул иҫәптән ике бала һәләк булған.\nСираттағы Яңы йыл байрамы килеп тә етте, күптәр пиротехника изделиелары ала башланы. Әлеге мәлдә был мауыҡтырғыс әйберҙәрҙе һәр кем һатып ала ала, байрам төнө күк йөҙө сағыу уттарҙан балҡып тора. Бәләкәй балаларҙан алып өлкәндәргә тиклем салют аттыра. Тик шуныһы ҡыҙғаныс: был тамашалар гел генә ҡыуаныслы тамамланмай. Йыл һайын бер нисә кеше төрлө кимәлдәге тән йәрәхәттәре ала.\nПетардаларҙың һәм ракеталарҙың күп өлөшө баҙарға законһыҙ рәүештә индерелә, хәүефһеҙлек һәм сифат сертификаттары юҡ. Улар күберәк Ҡытай, Вьетнам илдәрендә тейешле белеме булмаған кәсепселәр тарафынан етештерелә. Етештереү технологияһы үтә ябайлаштырылғанға күрә петардаларҙың хаҡы ла арзан һәм тоҡандырғас та улар шундуҡ шартлай. Быға шартлатҡыс матдәләренең күп төрлө булыуы ла булышлыҡ итә.\nСтатистика мәғлүмәттәренә ҡарағанда, республикала йыл һайын Яңы йыл байрамы мәлендә фейерверк, петарда арҡаһында тиҫтәләгән янғын сыға. Асыҡ ҡалған тәҙрә аша йортҡа, балконға, төҙөлөш урындарына эләгеп ут сығыуы мөмкин.\nПиротехника хәтерегеҙҙә онотолмаҫ, матур тәьҫораттар ғына ҡалдырһын өсөн түбәндәге талаптарҙы үтәү зарур:\nуны һатыуға лицензияһы булған махсус магазиндарҙан ғына алырға;\n16 йәшкә тиклемге балаларға шартлай торған пиротехник изделиеларҙы һатыу тыйыла;\nҡушымта ҡағыҙында изделиеның ҡайһы илдә, ниндәй фирма тарафынан сығарылыуы, һаҡлау сараһы, ҡулланыу ҡағиҙәһе тураһында рус телендә мәғлүмәте, етештереүсенең реквизиты, сертификат хаҡында белешмәһе мотлаҡ булырға тейеш;\nбалаларға бенгаль уттарын, петардаларҙы үҙаллы яндырырға рөхсәт бирмәгеҙ;\nфейерверк изделиеларын бина эсендә шартлатмағыҙ, ҙур фейерверктарҙы 100 квадрат метр киңлек майҙанда шартлатыу рөхсәт ителә. Салют атыласаҡ биләмәлә ағастар, йорттар, шулай уҡ электр линиялары булмаһын;\nянғын сыҡҡан осраҡта кисекмәҫтән янғын һүндереү хеҙмәтенә шылтыратығыҙ (телефондар: 01, 112).\nТағы шуны әйтеп үтергә кәрәк: байрам саралары уҙғарғанда янғын хәүефһеҙлеге ҡағиҙәләрен теүәл үтәү кәрәклеген онотмағыҙ. Саралар үткәргәндә яуаплы кешеләр дежурлығын ойоштороу кәрәк. Шыршыны ныҡ, стенаға һәм түбәгә теймәҫлек итеп урынлаштырыу зарур. Төҙөк булмаған гирляндалар, тиҙ янып китә торған материалдан эшләнгән уйынсыҡтар элергә ярамай. Шулай уҡ беренсел янғын һүндереү саралары булыуы ла мотлаҡ.\nҮҙегеҙҙең һәм яҡындарығыҙҙың именлеген тәьмин иткән осраҡта байрам көндәре бәлә-ҡазаһыҙ үтер. Яңы йыл барыбыҙға ла шатлыҡ-ҡыуаныстар ғына килтерһен.\nБаймаҡ районы һәм Баймаҡ ҡалаһы буйынса дәүләт янғын хәүефһеҙлеген күҙәтеү эшмәкәрлеге бүлеге начальнигы.\n74 йәшендә ҡапыл ғына район матбуғаты ветераны Тәфтизан Сабирйән улы Ушанов вафат булып ҡалды.\nМатур традицияға таянып, Башҡортостан Республикаһы Президенты быйыл да күп балалы ғаиләләргә Яңы йыл күстәнәстәре тапшырырға ҡарар итте. Уҙған шәмбелә Баймаҡ ҡалаһы хакимиәтендә биләмә башлығы И.Ә. Бураншиндың ҡулынан 98 бала Президент тәмлекәстәре алып ҡыуанды.\nБаймаҡ ҡалаһындағы урам комитеттары һәм йорт советтары рәйестәренең торлаҡ-коммуналь хужалыҡтары етәкселәре менән берлектә осрашыуы үтте. Кәңәшмәлә көнүҙәк проблемалар ҡаралды, уларҙы хәл итеү юлдары өйрәнелде. Етәкселәр күтәрелгән һорауҙарға яуап бирҙе.\nЯңы техника килде\nОшо көндәрҙә “Баймаҡ ремонт-төҙөлөш идаралығы” МУП-ының базаһы тағы ла ике берәмек техника менән тулыланды. Улар ҡалабыҙҙы төҙөкләндереүселәрҙең еңел булмаған эшен еңелләштерер, тип өмөтләнәбеҙ.\nҠыш бабайҙар конкурсы\nБөгөн районда “Тройка”лар, Ҡыш бабайҙар һәм Ҡарһылыуҙар ярышы башлана. Иң етеҙ арғымаҡ, иң сая Ҡыш бабай һәм иң һылыу Ҡарһылыу кем булыр?\nЯңы эш урындары булдырылды\nҮҙ эшен асырға теләүселәргә тәғәйенләнгән республика программаһы һәр кем өсөн дә ҡулай. Бөгөн 39 эшһеҙ үҙ кәсебен асып, 22 кешегә өҫтәмә эш урыны булдырған. Уларҙың 26-һы шәхси эшҡыуарлыҡ, 13-ө крәҫтиән-фермер хужалығы буйынса йүнәлеш алған. Улар башлыса ҡортсолоҡ, ремонт-төҙөлөш эштәре, малсылыҡ, баҡсасылыҡ, икмәк бешереү, төҙөлөш материалдары етештереү, автосервис, бөҙрәхана асыу буйынса шөғөлләнә.\nЙылды уңышлы тамамлап\nХалыҡ ижады үҙәгенең методика кабинеты белгестәре “Оҫталыҡ сиктәре” республика конкурсының өс этабын да уңышлы үтеп, ике номинацияла еңеү яуланы һәм Диплом менән бүләкләнде. Методика кабинеты мөдире С.С. Ирназарова “Йыл методисы-эҙләнеүсеһе” дипломы менән наградланды.\nҮҙ эшендәге юғары күрһәткестәре, пландарҙы һәм йөкләмәләрҙе сифатлы башҡарғаны, финанс системаһындағы фиҙаҡәр хеҙмәте һәм ижади инициативалы эшмәкәрлеге өсөн Баймаҡ районы территориаль финанс идаралығының баш экономисы Әхмәтова Гөлдәр Әсхәт ҡыҙы Башҡортостан Республикаһы финанс министрлығының Почет грамотаһы менән бүләкләнде.\nИгеҙәктәргә – пособие\nБыйыл 23 декабрҙә Башҡортостан Президенты Р.З. Хәмитов “Бер үк ваҡытта ике (игеҙәк) һәм унан күберәк балалары тыуған ғаиләләргә социаль ярҙам күрһәтеүҙең өҫтәмә саралары тураһында”ғы Указға ҡул ҡуйҙы. Уға ярашлы, 2012 йылдың 1 ғинуарынан алып бер үк ваҡытта ике (игеҙәк) һәм унан күберәк балалары тыуған ғаиләләргә һәр балаға өс йәше тулғансы ай һайын 500 һум күләмендә пособие түләнәсәк. Был пособие Башҡортостан Республикаһы биләмәһендә даими йәшәгән һәм йән башына килемдәре йәшәү минимумының икеләтә суммаһынан артмаған граждандарға бирелә.\nШулай уҡ киләһе йылдың 1 ғинуарынан бер үк ваҡытта өс (игеҙәк) һәм унан да күберәк балаһы тыуған ғаиләләргә (әгәр улар алдан уҡ республиканың урындағы үҙидара органдарында торлаҡҡа мохтаж булараҡ иҫәптә торған булһа) торлаҡ шарттарын яҡшыртыуға социаль түләүҙәр алыуға хоҡуҡ биргән торлаҡ сертификаттары тапшырыласаҡ.\nУказ 2012 йылдың 1 ғинуарынан көсөнә инә. Уның үтәлешен контролдә тотоу Башҡортостан Республикаһы Хөкүмәтенә йөкмәтелә.\nАвтор: Һаҡмар | Ваҡыты: 17:35 Комментариев нет:\nБалаларҙы төндә йөрөтөргә ярамай\n2010 йылдың 14 июлендәге “Башҡортостан Республикаһында бала хоҡуҡтарының төп гарантиялары тураһында”ғы Башҡортостан Республикаһы Законына үҙгәрештәр индереү хаҡында”ғы 294(з)-се Башҡортостан Республикаһы Законына ярашлы, Баймаҡ районы муниципаль район хакимиәтенең балиғ булмағандар эше һәм уларҙың хоҡуҡтарын яҡлау буйынса комиссияһының, шулай уҡ Баймаҡ районы прокуратураһының тәҡдимдәргә баһаһын иҫәпкә алып, Баймаҡ районы муниципаль район Советы ҡарар итә:\nАвтор: Һаҡмар | Ваҡыты: 17:33 Комментариев нет:\nБәхил бул, ҡәләмдәш…\nКүңелдәрҙә мәңге йәшәрһең, Тәфтизан ағай...\nБеҙҙең хөрмәтле остазыбыҙ, яҡын кәңәшсебеҙ, республикабыҙҙа киң билдәле ысын журналист Тәфтизан Сабирйән улы Ушановтың көтмәгәндә вафат булып ҡалыуы йөрәктәребеҙҙә мәңге уңалмаҫ ауыр яра ҡалдырҙы.\n2000 йылда тәүге һаны донъя күргән әсә телендәге үҙаллы гәзитебеҙҙең Тәфтизан Ушановтың хәстәрлеге, тырышлығы менән асылыуы бер кемгә лә сер түгел. Уның халҡы, туған теле өсөн янып йәшәүенең татлы емеше ул “Һаҡмар” гәзите. Тәфтизан ағай төрлө тарафтарҙан йыйылған йәш журналистарҙың остазы ла булды, иң яҡын кешеһенә әүерелде. Уның беҙҙе телебеҙ серҙәренә, мәҡәлә, очерк, репортаж яҙырға өйрәтеүе һәр беребеҙ өсөн алтынға тиң һабаҡ булды. Тәфтизан ағайҙың тәржемәләрҙе бер тында әҙерләүен һоҡланып күҙәтер инек. Ә ул беҙҙең ауыҙ асып шаҡ ҡатыуыбыҙға ҡарап көлөп-йылмая ла: “Тәржемәлә иң мөһиме – уны туған телебеҙҙә халыҡҡа аңлайышлы итеп еткереү”, – тип әйтер ине.\nТәфтизан Сабирйән улы беҙҙе эшкә генә өйрәтеп ҡалманы. Ҡайһы саҡта тормош килтереп һуҡҡан көтмәгән ауырлыҡтарҙан бөгөлөп төшмәҫкә ярҙам итеүе, атайыбыҙҙай ҡурсалауы ла йәнебеҙгә дауа булды. Беҙҙе – тәжрибәһеҙ йәш журналистарҙы – яҡлашып сығыш яһарға ла ҡурҡманы. Бының өсөн беҙ уға бигерәк тә рәхмәтлебеҙ. Тәфтизан Сабирйән улының кемгәлер тауыш күтәреүен, асыуланыуын бер ҡасан да күрмәнек. Беҙҙе лә ул редакцияға килгән кешеләр менән матур итеп аралашырға өйрәтте. Ғаилә ҡәҙерен белеү, яҡындарыбыҙҙы һаҡлау-яҡлау буйынса ла Тәфтизан Сабирйән улы беҙгә оло үрнәк булды. Уның тормош юлдашы, хөрмәтле Гөлшат апай ҡаты ауырып киткәс, ысын ир, ныҡлы терәк була белеүе менән дә күп кешеләргә өлгө ине. Пар аҡҡошон юғалтырға теләмәгән тоғро юлдаш булараҡ, Тәфтизан ағай бар ҡаршылыҡтарҙы еңеп сыҡты һәм ғүмерлек мөхәббәтенә йән өрә алды.\nМәңгелек донъяға китер алдынан Тәфтизан Сабирйән улы редакцияға килде. Ғәҙәттәгесә, һәр журналистың хәлен белеште, балаларын һорашты, төрлө ҡыҙыҡтар һөйләп көлдөрөп алды. Унан “Сибайҙа ла булдыҡ беҙ...” тип аталған күләмле мәҡәләһен ҡалдырҙы. Район гәзите барлыҡҡа килеүгә 80 йыл тулыуға арналған ине ул. Күрәһең, хөрмәтле журналисыбыҙ беҙҙе йыуатыу өсөн үҙенең һуңғы ҡулъяҙмаһын бүләк иткәндер.\nҺәр саҡ йылмайып, көлөп, яҡшы кәйефен бар халыҡҡа бүләк итеүсе Тәфтизан ағайҙың ашҡынып типкән йөрәге бәйгеләрҙә ярһып сапҡан аттай, кинәт туҡтаны. Шулай ҙа уның осло ҡәләме, фәһемле һәм көслө рухта яҙылған мәҡәләләре халҡыбыҙҙың күңелендә мәңге һаҡланыр.\nАвтор: Һаҡмар | Ваҡыты: 17:30 Комментариев нет:\nҮткән кесе йомала Әбйәлил районы үҙәге Асҡар ауылында 1994 йылғы һәм унан йәшерәк үҫмерҙәр араһында милли көрәш буйынса район-ара турнир уҙғарылды. Был ярыш Милләт-ара татыулыҡты нығытыу йылына арналды. Унда барлығы 12 команда ҡатнашты.\nТурнирҙа Баймаҡ данын 13 уҡыусы яҡланы. Ныҡышмалы көс һынашыуҙан һуң беҙҙең команда яҡшы һөҙөмтәгә – икенсе урын яулауға иреште. Унан тыш шәхси беренселектә лә тәүге урындарҙы баймаҡтар алды: Фәнзил Түләков (Баймаҡ), Илнур Нурғәлин (Билал), Баязит Исхаҡов (Таулыҡай), Марат Латыпов (Юлыҡ) үҙ төркөмдәрендә икенсе булды. III урынды иһә Алмас Ишмөхәмәтов (Билал) менән Байрас Исхаҡов (Таулыҡай) яуланы.\nАвтор: Һаҡмар | Ваҡыты: 17:18 Комментариев нет:\nХөрмәтле гәзит уҡыусылар! Быйыл да һеҙҙең әүҙем булыуығыҙ, фәһемле, матур йөкмәткеле хаттарығыҙ гәзитебеҙҙең сағыу биҙәгенә әүерелде. Быйыл редакцияға 1021 хат килде. Шуларҙың 37-һе төрлө ойошма-учреждениеларға тикшерергә ебәрелде. Уларға ваҡытында яуап алынып, гәзит биттәрендә баҫылды йәки адресаттың үҙенә генә тапшырылды. Ун бер хат аноним булыу сәбәпле, архивҡа һалынды.\nГәзит уҡыусыларыбыҙҙың әүҙем яҙышыуы бер яҡтан беҙҙе сикһеҙ ҡыуандырһа, икенсе яҡтан мәҡәләләрҙең баҫылыу ваҡытын тотҡарлай. Шуға күрә хаттарығыҙҙың донъя күреүен көткәндә сабырыраҡ булһағыҙ ине.\n“Һаҡмар” гәзитенең яҡын дуҫтары – Баймаҡтан Гөлкәй Яҡупова, Рәшит Үтәев, Әмир Сәйғәфәров, Рәйсә Хәсәнова, Вәсилә Иҙрисова, Венера Килдебаева, Зөлфиә Сапарова, Икенсе Этҡолдан Сәлимә Хәсәнова, Ҡолсоранан Салауат Мөхәмәтшин, Әбделкәримдән Йәмних Ҡашҡаров, Билалдан Райхана Булатова, Мерәҫтән Дилбәр Яхина, Муллаҡайҙан Әхмәдулла Хәсәнов, Ҡыуаттан Шәрифйән Әбделғафаров, Темәстән Сәлимйән Вәлиев, Зарина Игебаева, Ишбирҙенән Гөлсирә Вәлиева, Әминдән Райхана Халиҡова һ.б. оло рәхмәтебеҙҙе белдерәбеҙ. Шул уҡ ваҡытта йәштәрҙең әүҙемерәк булыуын, ауыл-ҡалалағы хәбәрҙәр, яңылыҡтар менән ваҡытында уртаҡлашыуын үтенгебеҙ килә.\nХөрмәтле гәзит уҡыусыларыбыҙ! Һеҙҙе яҡынлашып килгән Яңы йыл менән ҡотлап, ысын күңелдән һаулыҡ-бәхет теләп, киләсәктә лә беҙҙең менән бергә ҡалыуығыҙҙы теләйбеҙ. “Һаҡмар”ҙың тик һеҙҙең өсөн генә донъя күреүен онотмағыҙ, дуҫтар!\nхаттар һәм социаль тормош\nАвтор: Һаҡмар | Ваҡыты: 17:17 Комментариев нет:\nҮҙ ҡулдарым менән мөғжизә тыуҙырам\nРайоныбыҙҙа тирә-яҡҡа нур сәсеп торған, үҙенсәлекле, зауыҡлы биҙәлеше менән һоҡланыу уятҡан йорт-ҡура төҙөгән ғаиләләрҙең күп булыуы ҡыуаныслы. Үҙ ҡулдары менән мөғжизә тыуҙырған ошондай ғаиләләр һәр ауылдың биҙәге.\nБаймаҡ район китапханаһы район башҡорттары ҡоролтайы менән берлектә Милләт-ара татыулыҡты нығытыу йылы уңайынан “Мөғжизәле йорт – үҙ ҡулдарым менән” исемле конкурс иғлан иткәйне. Ул үҙҙәре төҙөгән йорт-ҡураһы менән тормошобоҙға йәм өҫтәүсе ғаиләләрҙе барлау, уларҙың өлгөһөндә йәштәрҙе тәрбиәләү маҡсатында үткәрелде. Бәйгелә 43 ғаилә ҡатнашты. Улар араһында сәләмәт тормош алып барыусы, матур йәшәүгә ынтылыусы оҫта ҡуллы йәш ғаиләләрҙең күп булыуы ҡыуаныслы. Заман ауырлыҡтарына зарланмай, төрлө юлын табып йорт һалып инеп, уны үҙ ҡулдары менән эшләнгән йорт-йыһаздары менән зауыҡлы итеп биҙәп, иркен йорттарында балалар үҫтерә, татыу ғүмер итә улар. Районыбыҙ ғорурлығы булған ошондай ғаиләләрҙең береһе – Күгиҙел ауылынан Ләлә һәм Ғаяз Аҫылбаевтар бәйгелә беренсе урын яуланы. Өс балаға ғүмер биргән был парҙың көндәлек тырыш хеҙмәте, оҫта ҡулдары, фантазияға бай, матурлыҡҡа ғашиҡ күңелдәренең емешенә һоҡланмау мөмкин түгел.\nМерәҫ ауылынан Ләйсән менән Факил Шәриповтар, Ниғәмәт ауылынан Айгөл менән Иршат Бикмәтовтар икенсе урынды яуланы. Ә өсөнсө урынға Йомаштан Иҫәновтар һәм Бөрйәнйылғанан Теләүсиндар лайыҡ булды.\nӘбделкәримдән Булатовтар, Аҡморондан Байсуриндар, Юлыҡтан Солтановтар, Темәстән Назарғоловтар, Үрге Иҙристән Сәғәҙиевтарҙың эштәре лә баһалама ағзалары тарафынан яҡшы яҡтан билдәләнде.\nБәйгелә ҡатнашыусы барлыҡ ғаиләләргә оҫта ҡулдары менән мөғжизә тыуҙырыу, үҙҙәренең генә түгел, тирә-йүндәгеләрҙең дә тормошона ҡот-йәм өҫтәп йәшәүҙәре өсөн рәхмәтебеҙҙе белдерәбеҙ. Артабан да эштәрегеҙ уң, тормошоғоҙ күркәм, бәхетегеҙ тулы булһын.\nӘ. Сәйғәфәров, район башҡорттары ҡоролтайы рәйесе;\nЛ. Дәүләтшина, үҙәк район китапханаһы директоры.\nАвтор: Һаҡмар | Ваҡыты: 17:16 Комментариев нет:\nКүгебеҙ аяҙ булһын\nҒүмер тигәнең аҡҡан һыу һымаҡ. Йылдар үтеү менән уның хәтирәләре лә тынғы бирмәй, йыш ҡына күңелгә инеп оялай. Гәзит уҡыусыларҙы бынан 70 йыл элек булған ваҡиғалар менән таныштырмаҡсымын.\n…Матур йәй иртәһе. Кемдер ял көнөн файҙалы үткәрергә уйлаған, кемдәрҙер мәктәпте тамамлап, хыялдарға сумып, таң ҡаршылаған мәлдә бөтә уй-өмөттәрҙе селпәрәмә килтереп һуғыш башланды. Ошо сәғәт-минуттарҙа илебеҙ сигендә халҡыбыҙҙың ҡаны ағыла ине...\nБеҙ бала инек. Һуғыштың мәғәнәһен дә аңламаныҡ. Ил һаҡлайым, ил яҡлайым тип 13 өйҙән генә торған ауылдан 16 кеше фронтҡа китте. Уларҙың тик бишәүһе генә кире әйләнеп ҡайтты. Эйе, беҙ бәләкәй инек. Әммә яуҙа ятып ҡалған ағайҙарҙы күреп, хәтеребеҙҙә ҡалдырып өлгөрҙөк. Улар әле лә күҙ алдымда. Бынамын тигән ҡурайсы Мәхмүтйән ағай Һөйөндөков (әле уның ҡыҙы йыраусы Ғилмияза беҙҙең арала, ә ҡарындашы Хөсниямалдың улы ҡурайсы Азат Айытҡолов һәр кемгә яҡшы таныш), тракторсы Сабирйән Байсоғоров, һунарсы Аллағыуат Үтәпов, оҫта мандолинасы, бейеүсе Зәбихулла ағай Ҡадыровтар әле лә онотолмай. Онотолмаһындар ҙа, киләсәк быуындың тыныслыҡ һаҡсыһы булып күңелебеҙҙә мәңге йәшәһен.\nУларҙың үҙ ерен, ғаиләһен, балаларын, туғандарын ҡалдырып фронтҡа китеүе, тыуған еренә әйләнеп ҡайта алмауы мәңгелек һағыш, үкенес булып ҡалды. Ул саҡта малай ғына булған Әхтәм ағай Булатов бер яугирҙың фронтҡа йүнәлгән поезд тамбурында йырлап торған йырын күҙ йәше аша беҙгә йырлап еткерер ине:\nӘрмеләргә барып сәс еткерҙем,\nСәскенәйем етте (лә) үрмәгә.\nХаҡ Тәғәлә беҙгә яҙған микән\nТыуған ерҙе ҡайтып күрмәгә.\nБыл йырға ниндәй һағыш, ниндәй зар һалынған! Әммә илде һаҡларға, яҡларға, азат итергә кәрәк ине. Был изге бурыс тыуған еребеҙҙең арҙаҡлы улдарының иңенә төштө. Халҡыбыҙҙың йәше лә, ҡарты ла күп ауырлыҡтар кисереп, шул эшкә дәррәү тотондо. Сөнки Мостай ағай яҙғанса:\nТыуыр балам, йырланыр йыр өсөн\nУл көндәр башҡа бер ҡасан да килмәһен! Тыныс тормоштоң ҡәҙерен белеп йәшәйек, ҡәрҙәштәр!\nАвтор: Һаҡмар | Ваҡыты: 17:15 Комментариев нет:\nАлдынғы ҡарашлы уҡытыусы булды\nСовет осороноң алдынғы ҡарашлы, йәмәғәт эштәрендә башлап йөрөүсе уҡытыусыбыҙ һәм ауылдашыбыҙ, хеҙмәт ветераны, үҙ ғүмеренең 42 йылын белем биреүгә бағышлаған Яҡуп Мөхәмәҙиә улы Дияров тураһында был мәҡәләм. Ул беҙҙең арабыҙҙа булмаһа ла, ауыл халҡы уны кешеләргә ихтирамлы, һәр саҡ теремек, абруйлы булды, тип иҫкә ала.\nЯҡуп Мөхәмәҙиә улы 1931 йылдың 12 июлендә Басай ауылында, күмәк балалы ғаиләлә тыуа. Темәс педагогия училищеһын тамамлағандан һуң, 1949 йылда уҡытыусы булып эш башлай. Хаҡлы ялға сыҡҡансы балаларға башланғыс белем бирә. Бигерәк тә тел һәм математика дәрестәрен күңелле итеп алып бара ине. Математика фәненә һөйөү уҡытыусыбыҙҙан килгәндер, ни тиһәң дә беҙҙең синыфтан ғына 5-6 математика уҡытыусыһы сыҡты. Үҙенең кәңәштәре менән беҙгә оло тормош юлына баҫҡас та ярҙам итеп торҙо.\n«Һәр нәмәне үҙегеҙ эшләп өйрәнегеҙ», – ти торғайны ул. Йәмәғәт эштәрендә әүҙемлеге, тырышлығы, үҙ фекерле булыуы менән айырылып торҙо. Агитатор, пропагандист, парторг ҡына түгел, өлгөлө ғаилә башлығы һәм атай булды ул.\nАвтор: Һаҡмар | Ваҡыты: 17:13 Комментариев нет:\nМәктәпте ойоштороусы иҫтәлегенә\nИҫке Сибай мәктәбендә ауылда беренсе Совет мәктәбен ойоштороусы Күсәбаев Яҡуп Ғүмәр улы исемендәге кубокка волейбол буйынса ярыш үтте. Бәйгене арҙаҡлы ауылдашыбыҙҙың ейәне Замир Рәфҡәт улы Күсәбаев һәм уның туғандары ойошторҙо.\nЯҡуп Ғүмәр улы 1892 йылда Иҫке Сибай ауылында крәҫтиән ғаиләһендә тыуған. 1912–1914 йылдарҙа Муллаҡай мәҙрәсәһендә уҡый. Тырышып уҡып йөрөгәнендә беренсе донъя һуғышы башланып китә, уның тәүге көндәрендә үк ул хәрби хеҙмәткә алына һәм 1914– 1918 йылдарҙа ошо һуғыш мәхшәрен үҙ иңендә татый. Шуның өс йылын немецтарҙа әсирҙә үткәрә. Әсирҙәр араһынан немец телен өйрәтеү өсөн бер нисә кешене һайлап алалар, улар араһында Яҡуп Ғүмәр улы ла булып, махсус танытма ала. Тотҡонлоҡтан ҡотолғас, ул үҙ теләге менән Ҡыҙыл Армия сафына баҫа һәм хәрби хеҙмәттән тик 1921 йылда ғына тыуған төйәгенә әйләнеп ҡайта. 1921–1922 йылдарҙа Темәстә Бөрйән-Түңгәүер кантонында инструктор-ойоштороусы булып эшләй.\nАвтор: Һаҡмар | Ваҡыты: 17:12 Комментариев нет:\nБашҡорт рухлы ҡаҙаҡ еҙнәйем\nБашҡортостан – Ҡаҙағстан... Мин Ер шарының был ике урынын өҙөлмәҫ туғанлыҡ ептәре менән сырмаған ғаилә тураһында бәйән итмәксемен.\nҠаҙаҡ еҙнәйем Минжасаров Ҡабый ата-әсәһе, туғандары менән 1940-1950 йылдарҙа Баймаҡ районында йәшәй. Ул Ғәле ауылында тыуып үҫкән, Урғаҙа йылғаһының һыуын эсеп, Сатратау итәгенең емеш-еләген йыйып, һомғол, зифа буй еткергән Хәнифә исемле ҡыҙға ғашиҡ була. Хәнифә Ғилман ҡыҙы Ҡарасова – минең ике туған апайым. Күп уйлап тормай, ҡыҙыу ҡанлы ҡаҙаҡ егете апайымды һората. Ҡартатайым зиһенле, аҡыллы ҡарашлы кеше булараҡ, йәштәргә ризалығын бирә. Заманына күрә, йолаға ярашлы итеп йәштәр матур ғына туй үткәреп, Хәйбулла районының Первомайский ауылында йәшәй башлайҙар. Ҡаҙаҡ ғаиләһе апайымды тиҙ генә үҙ итә. Ҡабый еҙнәйем алдынғы һарыҡ көтөүсе була. Уны тырыш хеҙмәте өсөн Бөтә Союз Халыҡ ҡаҙаныштары күргәҙмәһенә Мәскәүгә делегат итеп ебәрәләр. Хатта Хәйбулла районына бүленгән “Волга” машинаһын да уға бирәләр.\nАвтор: Һаҡмар | Ваҡыты: 17:10 Комментариев нет:\nОло йөрәкле тәрбиәсе\nОсһоҙ-ҡырыйһыҙ урман... Ҡараш менән генә булһа ла иңләйем тиһәң – күҙең талыр. Уны ҡалын юрған булып ҡаплаған ҡарҙың, ағастарға ҡунған бәҫтең аҡлығын бер ни менән дә сағыштырырлыҡ түгел. Тәбиғәттең шундай аҡлыҡ, сафлыҡ бөркөп торған мәлендә Халиҡова Миңзәлә Рамаҙан ҡыҙы матур Алғаҙы ауылында донъяға килә.\nМәктәп йылдарын Алғаҙы, Әбделкәрим ауылында үткәндән һуң, хеҙмәт юлын Магнитогорск ҡалаһында башлай. Бер нисә йыл эшләгәс, Сибай ҡалаһына юллана. Тик уға Сибайҙа оҙаҡ эшләргә тура килмәй: үҙенең мөхәббәтен – Мостафа ағайҙы осратып, күп тә үтмәй Ишбирҙе ауылына килен булып төшә. Тормоштарының йәме, ҡыуанысы булып, бер-бер артлы ҡыҙҙары Лилиә, улдары Йәҙгәр донъяға килә.\n1982 йылда Миңзәлә Рамаҙан ҡыҙы Ишбирҙе ауылының балалар баҡсаһына эшкә урынлаша. Тәүҙә төрлө эштәрҙә йөрөһә, 1985 йылдан бирле кесе тәрбиәсе вазифаһын башҡара. 26 йыл дәүерендә балалар баҡсаһы ниндәй генә ваҡиғалар кисермәне?! Тик Миңзәлә апай бер ваҡытта ла зарланмай, тик яҡшы мәлдәрҙе генә иҫкә алып һөйләргә ярата. Коллективта үҙенең ихласлығы, ярҙамсыллығы менән оло абруй ҡаҙанды. Иғтибарлы булыуы, йор һүҙлелеге, шаянлығы менән балаларҙы үҙенә ылыҡтыра белә.\nБалалар баҡсаһында үткәрелгән бер саранан да ситтә ҡалмай. Төрлө иртәлектәрҙә, байрамдарҙа ихлас ҡатнаша, бер ҙә өлкәнәйҙем инде тип ултырмай. Ниндәй генә ролдәргә, образдарға инергә тура килмәне уға!\nОшо көндәрҙә күркәм юбилейын билдәләүсе коллегабыҙға ҡаҡшамаҫ һаулыҡ, күңел тыныслығы, ғаилә бәхете, йөрәге менән әлегеләй гел йәш булып ҡалыуын теләйбеҙ.\nАвтор: Һаҡмар | Ваҡыты: 17:09 Комментариев нет:\nДинә Ғәфүр ҡыҙы Мырҙағәлина Мерәҫ ауылы мәктәбендә башланғыс синыфтар уҡытыусыһы булып эшләй. Ул һәйбәт теоретик әҙерлеге, үҙ бурыстарына етди ҡарауы менән айырылып тора. Уның уҡыусылары мәктәпкә байрамға килгән кеүек ашҡынып килә. Тимәк, балалар өсөн бында ҡыҙыҡ, белем алыу улар өсөн шатлыҡ. Яратҡан апайҙары һәр береһенең хәлен һорашырға, әсәләрсә йылы һүҙ ҡушып, күңелен күтәрергә, ҡанатландырырға ла өлгөрә. Уҡытыусы дәрестәрендә күберәк үҙе әҙерләгән дидактик таратма материалдарҙы файҙалана. Кластан тыш сараларҙың сценарийҙарын да үҙе төҙөй.\nДинә Ғәфүр ҡыҙы – ысын уҡытыусы, баланың психологияһын яҡшы белә, белемде ғәҙел баһалай. Ул балаларҙы хөрмәт итә һәм үҙе лә быға лайыҡ. Был һоҡланғыс уҡытыусы ауыл китапханаһында үткән төрлө сараларҙа бөтә класы менән ҡатнаша, мин уға оло рәхмәтлемен.\nҒаиләлә һөйөклө ҡатын, өлгөлө әсәй ҙә ул. Тормош иптәше Илшат Дамир улы менән өс бала үҫтерәләр. Илшат Дамир улы ла мәктәптә эшләй, тарих уҡытыусыһы. Уның уҡыусылары район, республика кимәлендәге ярыштарҙа призлы урындар яулай. Татыу ғаилә Илшаттың ата-әсәһе менән бергә йәшәй, балалары ғүмерҙәрен мәғарифҡа арнаған ҡартатай-ҡартәсәй тәрбиәһе алып үҫә.\nОшондай матур ғаиләләр, үҙ эштәрен намыҫ менән башҡарған уҡытыусылар күберәк булһа, киләсәгебеҙ ҙә ышаныслыраҡ, ныҡлыраҡ булыр ине. Мырҙағәлиндарға һаулыҡ, бәхет, эштәрендә түҙемлек, уңыштар теләйем.\nАвтор: Һаҡмар | Ваҡыты: 17:04 Комментариев нет:\nКиң күңелле апайым\nӘсәйемдең бер туған һеңлеһе Фәймә Теләүбирҙина хаҡында һүҙем. Бик бәләкәй көйө генә әсәйһеҙ ҡалғас, уларға был тормоштоң ҡағып-һуғыуҙарын үҙ иңендә күтәреп, бөтә ауырлыҡтарҙы күреп үҫергә тура килә.\nАпайым бик тә сабыр, изге күңелле кеше ул. Элекке “Һәүәнәк” совхозының Һаҡмар ауылында йәшәй. Бөйөк Ватан һуғышы ветераны булған Фәтхислам еҙнәбеҙ донъя ҡуйғас та ул совхозда эшләүен ташламаны – хаҡлы ялға сыҡҡансы маҡталып, алһыҙ-ялһыҙ тир түкте. Бер ул һәм алты ҡыҙын яңғыҙ үҫтереп, аяҡҡа баҫтырҙы, уҡытты, шартына еткереп туйҙар яһаны. Хәҙер инде балалар үҙҙәре ныҡлы донъя көтә, һәр береһенең яратҡан эше бар, балалар үҫтерә, уҡыта. Апайыма оҡшап, ҡыҙҙары ла егәрле, шәп, матур йырлай, бешеренеүгә лә бик оҫта. Уның Баймаҡ төҙөлөш бригадаһында эшләгән Флүзә исемле ҡыҙы “БР-ҙың атҡаҙанған төҙөүсеһе” исеменә лайыҡ булды. Бындай маҡтаулы исем һәр кемгә бирелмәй бит!\nӘ Фәймә апайымдың үҙенең аш-һыуға оҫталығы хаҡында айырым әйтеү урынлы булыр. Сөнки уның өҫтәле һәр саҡ тәмле-татлы ризыҡтарҙан һығылып тора, унан бер ваҡытта ла кеше өҙөлмәй. Ауылға туғандарым янына ҡайтҡанда һәр ваҡыт апайыма барырға тырышам – уның татлы ризығын тәғәм итеп, һөйләшеп ултырып сәй эсеүҙәре үҙе бер ғүмер! Минең шатлыҡтарым өсөн ихлас ҡыуана, көйөнөстәрем булһа, бергә көйөнә. Балалары апайымды бер ваҡытта ла ҡалдырмай, килеп хәлен белеп торалар.\nАпайым, һиңә барыһы өсөн дә ҙур рәхмәт! Хоҙай һиңә ныҡлы һаулыҡ бирһен, балаларыңдың ҡыуаныстарын ғына күреп оҙаҡ йәшәргә яҙһын!\nЙылайыр районы, Петровка ауылы.\nАвтор: Һаҡмар | Ваҡыты: 17:02 Комментариев нет:\nВәзимә инәй таҡмаҡтары\nАуылыбыҙҙа йор һүҙле, аҡ күңелле бер ағинәй йәшәй. Вәзимә Мөхәммәтша ҡыҙы Вәхитова булыр ул. Һикһәнде теүәлләп килгән ил инәһенең бала сағы уҙған быуаттарҙағы коллективлаштырыуҙың иң ауыр осорҙарына тура килә. Тулыр-тулмаҫ алты класлыҡ белем менән ул бик йәшләй генә ҡара эшкә егелә. Бәхетле киләсәккә оло өмөттәр бағлап йөрөгән үҫмер Вәзимәнең һәм уның ише бик күптәрҙең яҡты хыялдарын көтмәгәндә ҡупҡан ҡәһәрле һуғыш пыран-заран килтерә. Әсе нужаларҙы, аслыҡ-яланғаслыҡты, сәйәси ғәҙелһеҙлекте, ауыр юғалтыуҙарҙы – барыһын да, барыһын да үҙ иңдәрендә кисерергә тура килә уға. Ләкин инәй бөгөлөп төшмәй – ауыр тормош уны бик йәшләй сыныҡтырған, тәүәккәл булырға өйрәткән инде.\nАвтор: Һаҡмар | Ваҡыты: 17:01 Комментариев нет:\nУҡытыусыларҙы дәртләндереү өсөн\nИң яҡшы уҡытыусыларҙы дәртләндереүгә Башҡортостан 2012 йылда федераль бюджеттан 7,4 миллион һум аҡса аласаҡ. Рәсәй Федерацияһы бюджетынан иң яҡшы уҡытыусыларға йәмғеһе 200 миллион һум бүленәсәк. Субсидиялар төбәктәргә тигеҙ бүленмәгән. Мәҫәлән, иң ҙур премия фондын Мәскәү (9 миллион һум), Краснодар крайы (8,6 миллион) һәм Мәскәү өлкәһе (8,2 миллион) аласаҡ. Дағстанға – 7,2 миллион, Татарстанға 5,6 миллион йүнәлтеләсәк.\nЙылылыҡҡа тарифтар үҙгәрә\nКиләһе йылдың тәүге көндәренән йылылыҡ энергияһына тарифтар үҙгәрә. Башҡортостан Республикаһының тарифтар буйынса дәүләт комитетының ҡарарына ярашлы, “Йылылыҡ селтәре” яуаплылығы сикләнгән йәмғиәт түбәндәге тарифтар календарын билдәләне: 2012 йылдың 1 ғинуарынан йылылыҡ энергияһы өсөн бер Гкал - 834,64 һум; 2012 йылдың 1 июленән – 884,72 һум, 2012 йылдың 1 сентябренән 924,53 һум.\nСаңғыларҙа ҡоштай елеп\nКесе йомала муниципаль район хакимиәтенең спорт һәм физик культура буйынса секторы һәм спорт мәктәбе Таналыҡ боҙонда саңғы ярышы уҙғарҙы. Унда ҡала һәм район мәктәптәренән килгән 21 команда ҡатнашты. Беренсе урынды Темәс, икенсене – Ҡолсора, өсөнсөнө иһә Ярат ауылы мәктәптәренең спортсылары яуланы. Был сара менән ҡышҡы спорт миҙгеле асылды.\n“Темәс” тарихи-мәҙәни үҙәге хеҙмәткәрҙәре балалар баҡсаһына йөрөмәгән балалар өсөн Яңы йыл байрамдары ойоштора. Уларҙың маҡсаты – балалар учреждениеһында тәрбиәләнмәгән кескәйҙәрҙе Ҡыш бабай, Ҡарһылыу менән таныштырыу, тәмлекәстәр тапшырыу.\nКисә Баймаҡ ҡалаһында кеҫә телефонын урлаған үҫмер тотолған. Тәү ҡарашҡа шаярыу кеүек ҡабул ителгән енәйәт өсөн ул РФ Енәйәттәр Кодексының 161-се статьяһы (дүрт йылға тиклем иректән мәхрүм итеү көтөлә) буйынса хөкөм ителәсәк.\nКүсей мәктәбендә физика, химия һ.б. фәндәр буйынса аҙналыҡ үткән. Уның барышында балалар үҙҙәренең белем кимәлен тикшергән. Шулай уҡ унда Милләт-ара татыулыҡты нығытыу йылына арналған саралар ҙа даими үткәрелә.\nАшығығыҙ! көндәр һанаулы ҡалды!\nХөрмәтле дуҫтар! 2012 йылдың тәүге ярты йыллығына «Һаҡмар» гәзитенә яҙылыу тамамланыуға бер нисә генә көн ҡалды. Ә 27 декабрҙә редакция иғлан иткән уйындың һуңғыһы үткәрелә. Унда «Белошвейка» теген салоны (шәхси эшҡыуар А.С. Аҡҡужина) биргән карауат ябыуы, Ярат ауыл хакимиәтенән термос, шулай уҡ бассейнға абонементтар, бушлай ҡотлауҙар һ.б. уйнатыласаҡ.«Һаҡмар»ға яҙылып, квитанцияғыҙҙы тиҙ арала редакцияға ебәрегеҙ (үҙегеҙ алып килһәгеҙ ҙә була). Ярты йыл буйы «Һаҡмар»ҙы уҡып бер кинәнһәгеҙ, шул уҡ ваҡытта берәй приз отоуығыҙ ҙа мөмкин. Кем белә: бәлки, һуңғы уйында бәхет тап һеҙгә йылмайыр?!\nХөрмәтле ҡала халҡы!\nЙылылыҡ селтәренән рөхсәтһеҙ һыу алыу осраҡтары тураһында хәбәр итеүегеҙҙе һорайбыҙ. Сөнки был фатирҙарҙы тейешле кимәлдә йылытыуға ҡамасаулай. «Ҡыҙыу телефон» бәйләнеше: 3-19-58.\n24 декабрь – БР конституцияһы көнө\nХөрмәтле район халҡы!\nҺеҙҙе Башҡортостан Республикаһы Конституцияһы көнө айҡанлы ҡайнар ҡотлайым!\n1993 йылдың 24 декабрендә Башҡортостан Республикаһы үҙаллы дәүләт сифатында федератив демократик Рәсәй составында республикабыҙҙы артабан үҫтереү, уның дәүләт һәм йәмәғәт институттарын нығытыу өсөн ышаныслы нигеҙе булған Конституцияһын булдырҙы. Бөгөн республиканың заман талаптарына яуап биргән, донъя стандарттарына, шулай уҡ федераль ҡануниәт нормаларына ярашлы Төп Законы бар. Башҡортостанда сәйәси тотороҡлолоҡ һәм милләт-ара татыулыҡ, халыҡ хужалығының бөтә тармаҡтарындағы ыңғай үҙгәрештәр – республиканың Төп Законы положениеларын тормошҡа ашырыу һөҙөмтәһе һәм шул уҡ ваҡытта уның граждандарының конституцион хоҡуҡтарын тәьмин итеү өсөн нигеҙ булып тора.\nБашҡортостан Республикаһы Конституцияһы артабан да Башҡортостандың күп милләтле халҡы мәнфәғәтенә хеҙмәт итер, республика иҡтисадының, социаль һәм рухи-мәҙәни өлкәһенең динамик үҫешен тәьмин итер, илдә федератив мөнәсәбәттәр үҫешенә, Рәсәйҙең нығыныуына һәм сәскә атыуына булышлыҡ итер, тип ышанабыҙ.\nҺеҙҙең барығыҙға ла ныҡлы сәләмәтлек, оптимизм һәм бәхет, район һәм Башҡортостан мәнфәғәтендә яңы үрҙәр теләйем.\nКисә муниципаль район Советының сираттағы ултырышы булды. Унда көн тәртибенә биш мәсьәлә сығарылып, уларҙың барыһы буйынса ла тейешле ҡарарҙар ҡабул ителде.\n2012 йылға муниципаль район бюджеты тураһында территориаль финанс идаралығы начальнигы Рәмил Сирғәлин сығыш яһаны. Ул киләһе йылда көтөлгән сығымдар, килемдәр тураһында ентекле итеп һөйләне. Райондың төп документтарының береһе булған бюджет проекты нигеҙендә башҡарыласаҡ эштең төп бурыстары һәм йүнәлештәре билдәләнгән. Дөйөм суммаһы 700 миллион һумдан ашыу булған бюджеттың 86 проценты социаль йүнәлештә, тине ул.\nШыршы урлаһаң – штраф\nРеспубликала яңы йыл шыршыларын әҙерләү дауам итә. Башҡортостан Республикаһы Урман министрлығы ведомство ҡарамағындағы ойошмалар тарафынан 206 мең шыршы ҡырҡылған. Беҙҙең районда улар 6000 дана тәшкил итә. Шул уҡ ваҡытта рөхсәтһеҙ шыршы ҡырҡыу осраҡтарын аныҡлау саралары ла күрелә. Баймаҡ урмансылығы буйынса урман һәм янғын хәүефһеҙлеген күҙәтеү бүлеге инспекторҙары хоҡуҡ һаҡлау органдары хеҙмәткәрҙәре менән берлектә урман фондында ғына түгел, юлдарҙа ла патруллек ойоштора.\nҒәмәлдәге законға ярашлы, рөхсәтһеҙ ҡырҡылған шыршы, аҡ шыршы (пихта), ҡарағай өсөн административ һәм енәйәти яуаплылыҡ ҡаралған. Граждандар өсөн штраф – 3-3,5 мең һум, вазифалы кешеләргә – 20-30 мең, юридик берәмектәргә 50-100 мең һум тәшкил итә. Бынан тыш тәбиғәткә килтергән зыянды ла ҡапларға тура киләсәк. Әгәр рөхсәтһеҙ ҡырҡыуҙа ниндәйҙер техника йәки ҡорамал ҡулланылған булһа, штраф күләме лә артасаҡ. Йәғни, “эш ҡоралдары” тартып алынасаҡ. Килтерелгән зыян күләме 5 мең һумдан ашһа – енәйәти эш ҡуҙғатыла.\n«Урал аръяғы» МТС-ы райондың агросәнәғәт комплексы тормошонда ҙур роль уйнай. Быйылғы баҫыу кампаниялары осоронда ла был предприятие хужалыҡтарға ҙур ярҙам күрһәтте.\nСтанцияның Баймаҡ филиалы үҙенең алдынғы игенселәре менән билдәле. О.Й. Рәхимов тап шундай уңғандарҙың береһе. Предприятиела оҙаҡ йылдар комбайнсы булып эшләгән Оморҙаҡ Йәноҙаҡ улы быйыл да һынатманы – 879 гектарҙа иген культуралары сабып, 13500 центнер ашлыҡ һуғып алып, яҡшы күрһәткескә өлгәште һәм һөнәре буйынса иң яҡшыһы булып танылды.\nҠортсолоҡто үҫтереү өсөн\nБилдәле булыуынса, Башҡортостан Республикаһы Хөкүмәте ҡарары менән “2011-2013 йылдарҙа Башҡортостан Республикаһында умартасылыҡты үҫтереү һәм бал етештереүҙе арттырыу” маҡсатлы программаһы раҫланғайны. Уға ярашлы, умартасылыҡ менән шөғөлләнгән шәхси предприятиеларға, КФХ-ларға, ЯСЙ-ларға, АХК-ларға (шәхси ярҙамсы хужалыҡтар был категорияға инмәй) бюджеттан субсидиялар бүленә.\n2011 йылда дәүләт ярҙамы умартасылыҡ менән шөғөлләнеүсе 23 ауыл хужалығы тауар етештереүсеһенә күрһәтелгән, йәғни бал ҡорто тотоуға киткән сығымдарҙың бер өлөшө компенсацияланған (бал йыйыу урынына күстәрҙе ташыуға, материалдар, һауыт, бал ҡыуғыс, балауыҙ, рамдар, шәкәр, ветеринар препараттар, махсус кейем һ.б. һатып алыуға киткән сығымдарҙы ҡаплауға).\nСубсидия юллау өсөн түбәндәге документтарҙың булыуы мотлаҡ:\n”Ауыл хужалығын үҫтереү тураһында”ғы федераль Законға (№ 264-ФЗ, 26 декабрь, 2006 йыл) ярашлы, ауыл хужалығы тауар етештереүсеһе статусын раҫлаған документтарҙың күсермәһе;\nауыл хужалығы тауар етештереүсеһе тарафынан бал ҡорто тотоуҙы раҫлаған документтар күсермәһе (2010 йыл өсөн 3-фермер отчетының формаһы);\nхужалыҡ етәксеһе тарафынан раҫланған умарталыҡты көҙгө тикшереү акты;\nбал ҡорто ғаиләләренең барлығы тураһында мәғлүмәт.\nАвтор: Һаҡмар | Ваҡыты: 09:58 Комментариев нет:\nБашҡортостан Республикаһы Президенты Р.З. Хәмитов төп иғтибарҙы ябай халыҡтың тормошон яҡшыртыуға, уңайлыҡтар тыуҙырыуға йүнәлтә. Ҡала һәм ауыл биләмәләрен төҙөкләндереү өсөн бығаса булмаған финанс ярҙам күрһәтелеүе шуға асыҡ дәлил. Баймаҡ районы ауыл биләмәләрендә был тәңгәлдә арыу уҡ эштәр башҡарылды һәм улар бөгөн дә дауам итә. Түбәндә Мерәҫ һәм Ишмөхәмәт ауыл биләмәләрендәге төҙөкләндереү эштәре хаҡында бәйән ителә.\nТаналыҡта каток асылды\nӘүҙем ял итергә яратыусылар өсөн ул шәп урын буласаҡ\nСатнама һыуыҡ булыуға ҡарамаҫтан, сәләмәт ял итергә яратыусылар үткән шишәмбе кисендә Салауат Юлаев исемендәге ял һәм мәҙәниәт паркына ашыҡты. Был көндө Таналыҡ йылғаһы өҫтөндә Баймаҡ ремонт-төҙөлөш идаралығы тарафынан ҡоролған каток һәм һырғалаҡ эшләй башланы.\nПаркка инеп, фонтан янынан үтеп, Таналыҡ боҙона сығабыҙ. Кис булыуға ҡарамаҫтан, бында ҡаршы ярға тиклем яҡты – предприятие тарафынан фонарҙар ҡуйылған. Был хәүеф, бәлә-ҡаза булмаһын өсөн бик яҡшы.\nТаксистарға талаптар ҡәтғиләшә\nГәзитебеҙҙең “Депутатҡа әйтер һүҙем” рубрикаһында таксистарға бәйле һорауҙар ҙа яңғырағайны. Уларҙың күрһәткән хеҙмәтенә, хаҡтарҙың ҙур булыуына зарланыусылар таксистарҙың эшмәкәрлеген контролдә тотоп булмаймы, тип мөрәжәғәт иткәйне. Был һорауға муниципаль район хакимиәте ҡарамағындағы транспорт бәйләнеше комиссияһы секретары З.Б. Бүләкова яуап бирә:\n“Ысынлап та, таксистарҙың хеҙмәтен контролгә алыу актуаль проблемаларҙың береһе булып ҡала килде. Күптән түгел Башҡортостан Республикаһы Хөкүмәтенең 433-сө ҡарарына ярашлы, Башҡортостан Республикаһында еңел таксиҙа пассажирҙар һәм багаж ташыуҙы ойоштороу буйынса саралар планы раҫланды. Йәғни, 2012 йылдың 1 ғинуарынан пассажирҙар ташыу менән шөғөлләнгән еңел таксиҙар түбәндәге талаптарға яуап бирергә тейеш:\nалты ай һайын техник күҙәтеү үтергә;\nтаксиҙың кузовында (уның яҡтарында) такси билдәһен аңлатҡан шахмат тәртибендәге төҫлө схема урынлаштырырға;\nеңел таксиҙың башында ҡыҙғылт һары төҫтәге фонарь ҡуйырға;\nуларҙа мотлаҡ таксометр урынлаштырырға;\nтакси водителенең хеҙмәт һәм граждандар ҡануниәттәренә ярашлы документтар менән раҫланған водитель стажы – өс йәки дөйөм водитель стажы 5 йылдан да кәм булмаҫҡа;\nтаксиҙарға даими техник ремонт эшләү һәм линияға сығыр алдынан техник күҙәтеү үткәрергә;\nводителдәргә рейсҡа сығыр алдынан мотлаҡ медицина күҙәтеүе үтергә кәрәк буласаҡ.\nҺанап үтелгән талаптар бөтә таксиҙарға ла ҡағыла. Әгәр талаптар үтәлмәһә, уларҙың хужалары административ яуаплылыҡҡа тарттырыла. Таксистар үҙ хеҙмәтен яңы йылға тиклем рәсмиләштерергә бурыслы. Ниндәйҙер аңлашылмаған һорауҙар булһа, беҙгә мөрәжәғәт итә алалар.\nБаймаҡ ҡалаһының балалар ижады үҙәгендә “Ҡәләмемде тирбәтәм” әҙәби-ижад конкурсы үтте. Уҡыусыларҙың әҙәбиәткә булған һөйөүе, ижади ҡыҙыҡһыныуы, үҙҙәрен төрлө жанрҙарҙа һынап ҡарауҙары ҡыуандырҙы. Улар төрлө темаларға мөрәжәғәт итә, заман проблемаларын, ер, тел, милләт мәсьәләләрен күтәрә. Шулай итеп, бөтәһе 80-дән ашыу эш ҡаралды. Беренсе категорияла беренсе һәм икенсе урындарҙы Икенсе Этҡол мәктәбе уҡыусылары А.Исхаҡова менән А.Ғүмәрова, ә өсөнсө урынды 1-се мәктәп уҡыусыһы И.Сирбаев яуланы. Икенсе категория еңеүселәре – Ы.Ишбулатова (1-се мәктәп), Г.Рәсүлева (Байыш мәктәбе), Ф.Әүәлбаева (Ниғәмәт мәктәбе) булһа, өсөнсө категорияла беренсе урын бирелмәне, икенсе һәм өсөнсө урындарҙы В.Сәйетов (Әбделкәрим мәктәбе), Г.Дәүләтшина (Икенсе Этҡол мәктәбе) яуланы. Афарин!\nБелеүебеҙсә, ошоға тиклем 1-се мәктәпте “Баймаҡ ҡойоу-механика заводы” ААЙ-һы йылылыҡ менән тәьмин итте. Завод менән мәктәп араһы йыраҡ ҡына булыу сәбәпле, йылылыҡ тулыһынса килеп етә алмай ине. Быйыл завод үҙенең цехтарында үҙаллы йылытыу ҡоролмалары урынлаштырыу сәбәпле, мәктәпкә йылылыҡ биреүҙе туҡтатты. Шуға күрә тиҙ арала ҡаҙанлыҡ төҙөү бурысы килеп тыуҙы. Баймаҡ муниципаль район хакимиәте ярҙамы менән “Универсал” ЯСЙ-һы тарафынан ҡаҙанлыҡ ҡоролоп, сафҡа индерелде. Мәктәптең үҙенең генә ҡаҙанлығы булыуы – айырыуса ҡыуаныслы хәл. Балалар хәҙер йылы кластарҙа белем ала.\nУҡыусыларҙың ҡыуанысын беҙ ҙә уртаҡлашабыҙ һәм район хакимиәтенә, ҡаҙанлыҡты ҡороп, сафҡа индереүсе “Универсал” ЯСЙ-һына барлыҡ ата-әсәләр исеменән рәхмәт белдерәбеҙ. Уларға ныҡлы һаулыҡ, бәхет, эштәрендә уңыштар теләйбеҙ.\n1-се мәктәптең ата-әсәләре исеменән – Э.Мырҙабаева.\nБюджет өлкәһендә эшләгән ауыл халҡы гел генә бушай алмау сәбәпле, поликлиникаға бушлай анализдар тапшырыуға килеп өлгөрмәй, ә түләү күптәрҙең хәленән килмәй. Анализдарҙы берәй нисек участка дауаханаларында тапшырыуҙы ойоштороп булмаймы?\nБаймаҡ ҡалаһы буйлап йөрөгән 4-се, 6-сы автобустарҙың маршруты халыҡ өсөн уңайлы. Тик бына 5-сене бер аҙ үҙгәртергә ине. Автобус вокзалдан ҡуҙғалғас, Аҡназаров урамынан үтеп, артабан Юбилей урамына төшөп, үҙенең элекке маршруты буйынса китһә, пассажирҙар тағы ла күберәк булыр ине. Сөнки ауылдан килгән халыҡтың күпселектә Юбилей урамы осонда урынлашҡан Пенсия фонды, Баймаҡ урмансылығы, полиция, дарыухана, 105-се һөнәрселек училищеһына йомошо төшә.\nАвтор: Һаҡмар | Ваҡыты: 09:50 Комментариев нет:\nЕнәйәт хәмер йоғонтоһонда ҡылына\nКешеләрҙең уйламай эш итеүе, иҫерткес эсемлектәр йоғонтоһонда үҙ-үҙен тота алмауы күңелһеҙ ваҡиғаларға, фажиғәләргә килтерә.\nБаймаҡ ҡалаһында йәшәүсе 54 йәштәге ир ҙә, эсеп иҫереп алғандан һуң, енәйәт ҡыла. Ул “батырайып”, алдан үсләшеп йөрөгән танышына барып бәйләнә башлай, унан үлтереү ниәте менән уны таш менән туҡмай. Һөҙөмтәлә, кеше фажиғә урынында уҡ йән бирә.\nҠанһыҙлыҡ һәм вәхшилек менән ҡылынған енәйәт өсөн ғәйепләнеүсене, РФ Енәйәттәр Кодексы 105-се статьяһының 1-се өлөшөнә ярашлы, алты йылдан ун биш йылға тиклем иректән мәхрүм итеү көтә.\nПокровка ауылынан 37 йәшлек кеше РФ Енәйәттәр Кодексы 228-се статьяһының 2-се өлөшөнә ярашлы хөкөм ителәсәк. Ул айырыуса ҙур күләмдә наркотик матдәләрҙе законһыҙ рәүештә һаҡлауҙа ғәйепләнә.\nТикшереү барышында был кешенең 9 900 грамм наркотик тәьҫирле киндерҙе йыйып алыуы һәм һаҡлауы асыҡланды. Уны өс йылдан ун йылға тиклем иректән мәхрүм итеү һәм 500 мең һум күләмендәге штраф көтә. Шулай уҡ был кешенең РФ Енәйәттәр Кодексы 157-се статьяһының 1-се өлөшө (алимент түләмәү) буйынса хөкөм ителеүе асыҡланды.\nЯҡташыбыҙға – 75!\nМуниципаль район Советы ултырышы 23 декабрҙә сәғәт 11-ҙә халыҡ ижады үҙәгендә үткәрелә. Ошо уҡ көндө халыҡ ижады үҙәгендә сәғәт 3-тә күренекле яҡташыбыҙ, иҡтисад фәндәре докторы, профессор, академик, Рәсәй Тәбиғи фәндәр академияһы ағзаһы, Рәсәй Фәндәр академияһы Өфө ғилми үҙәге Социаль-иҡтисади тикшеренеүҙәр институтының сектор мөдире Мазһар Насип улы Иҫәнбаевтың күркәм юбилейы – 75 йәшенә арналған кисә уҙғарыласаҡ.\nКисә Өфөнөң Нефтселәр һарайында “Президент шыршыһы” тантанаһы үтте. Унда беҙҙең район һәм ҡала мәктәптәренең яҡшы уҡыған, төрлө кимәлдәге олимпиадаларҙа, ярыштарҙа еңеү яулаған 8 уҡыусыһы ҡатнашты.\nӘ 25 декабрҙә Мәскәү-ҙә уҙғарыласаҡ “Кремль шыршыһы”нда 2-се мәктәп-тең 8-се класс уҡыусыһы Гүзәлиә Рәхмәтуллина ҡатнашасаҡ.\nВетерандар хәрәкәте үҫешенә тос өлөш индергәне һәм 80 йәшлек юбилейы айҡанлы Билал ауыл биләмәһенең беренсел ветерандар ойошмаһы рәйесе Айытбаев Морат Мортаза улы Һуғыш, хеҙмәт, Ҡораллы Көстәр һәм хоҡуҡ һаҡлау органдары ветерандарының Башҡорт республика советы президиумының Почет грамотаһы менән бүләкләнде.\nӨфөлә халыҡ араһында киң билдәлелек яулаған "Байыҡ” телевизион конкурсының Гала-концерты уҙғарылды. Районыбыҙҙың данын унда Күгиҙел ауылы егеттәре бер туған Илшат һәм Айбулат Ғүмәровтар яҡланы һәм “Дуэт” номинацияһында беренсе дәрәжә-ле дипломға лайыҡ булды.\nТиҙҙән үҙәк район китапханаһы махсус акция үткәрәсәк – әгәр кемдер китап алып, уны ваҡытында кире ҡайтармаған булһа, 27 декабрҙә ул быны эшләй аласаҡ. Китаптарҙы үҙ мәлендә тапшырайыҡ!\nЯңыраҡ “Илсебикә-тау” ресторанында ҡала эшҡыуарҙары физик мөмкинлектәре сикләнгән балалар өсөн байрам ойошторҙо. Бай итеп табын әҙерләнде, уйындар, викторина үткәрелде. Ә балалар таланттарын күрһәтте – шиғыр һөйләү, йыр, бейеүҙәр барыһына ла оҡшаны. Был изгелек акцияһын «Илсебикә-Тау» (Л.Хәйбуллина), «БМСО» (И.Ғүмәров), «Авторесурс» (Е.Шкуратов), «Баштехконтроль» (Д.Кәримов) ЯСЙ-лары, эшҡыуарҙар И.Мостафин, Б.Лясковский, З.Әбсәләмов ойошторҙо.\nУңыштар юлдаш булһын!\nХөрмәтле энергетика өлкәһе хеҙмәткәрҙәре һәм ветерандары! Һеҙҙе ихлас йөрәктән һөнәри байрамығыҙ – Энергетиктар көнө менән ҡайнар ҡотлайым!\nҺеҙҙең тармаҡ йәмғиәт өсөн бик ҙур әһәмиәткә эйә. Энергетиктарҙың ышаныслы хеҙмәте – ул производствоның тотороҡло, ҡала һәм ауыл хужалыҡтарының уңышлы үҫеш нигеҙе, иҡтисад, социаль өлкә һәм халыҡтың ихтыяждарын тулы күләмдә, аварияһыҙ электр һәм йылылыҡ энергияһы менән тәьмин итеү.\nРайондың энергетика системаһы һәр саҡ камиллаша һәм үҫә бара. Был йүнәлештә күрһәтелгән хеҙмәттә энергетиктарҙың да өлөшө ҙур. Уларҙың уңыштары нигеҙендә үҙ эштәренә ҡарата ҙур яуаплылыҡ, оло яратыу, белгестәрҙең тырыш һәм берҙәм хеҙмәте ята.\nҺеҙ киләсәктә лә был өлкәнең эффектив һәм ышаныслы эшен тәьмин итерһегеҙ, ауыл хужалығын һәм халыҡтың йәшәү кимәлен үҫтереү өсөн бар шарттарҙы ла булдырырһығыҙ, тип ышанам.\nҺеҙҙең барығыҙға ла ныҡлы сәләмәтлек, бәхет, районыбыҙ һәм Башҡортостаныбыҙ мәнфәғәтенә булған хеҙмәтегеҙҙә уңыштар теләйем.\n“БашРЭС-Белорет”тың Баймаҡ район электр селтәре коллективы ҡала һәм район халҡын өҙлөкһөҙ электр энергияһы менән тәьмин итеүгә ҙур көс һала. Бөгөн энергетиктар Баймаҡ ҡалаһының Көньяҡ микрорайонында электр энергияһын иҫәпләүсе яңы шкафтар ҡуйыу менән мәшғүл. Был иһә электр энергияһы көсөргәнешен тейешле кимәлдә һаҡларға булышлыҡ итәсәк.\nРайон электр селтәрендә берҙәм, үҙ эшенә яуаплы ҡараған белгестәр эшләй. Һеҙ һүрәттә күргән егеттәр ҙә коллективта абруй яулаған, уңған электромонтерҙар. Заһир Сырлыбаев менән Әлмир Ғилманов, йәш булыуҙарына ҡарамаҫтан, күптән инде үҙ эшенең оҫтаһы булып танылған.\nАвтор: Һаҡмар | Ваҡыты: 10:22 Комментариев нет:\nКешеләрҙе яҡлау өсөн\n2004 йылда Башҡортостан Республикаһы Эске эштәр министрлығында консультация-кәңәшмә органы – хоҡуҡ һаҡлау органдары эшмәкәрлегендә кешеләрҙең хоҡуҡтарын яҡлау буйынса Йәмәғәт советы төҙөлә. Артабан бындай ойошма һәр ҡала, райондарҙа булдырыла. Уның төп маҡсаты – йәмәғәт тәртибен һаҡлау, енәйәтселеккә ҡаршы йүнәлтелгән профилактик эштәр алып барыу, граждандарҙың хоҡуҡ һаҡлау органдары эшенә ҡарата яҙылған ялыуҙарын тикшереү.\n22 декабрь – пенсия фонды хеҙмәткәрҙәре көнө\n22 декабрҙә Пенсия фонды хеҙмәткәрҙәре көнөн билдәләйбеҙ. Шуға ярашлы, хөрмәтле дуҫтар, һөнәри байрамығыҙ уңайы менән иң изге теләктәремде ҡабул итегеҙ!\nИң яҡшы КФХ – Баймаҡтан!\nҺаҡмар фермеры Рәсәй конкурсында еңеп сыҡты\nОшо көндәрҙә муниципаль район хакимиәтенә Рәсәй Федерацияһы Ауыл хужалығы министрлығынан ҡыуаныслы хәбәр килеп төштө. Унда “Алтын көҙ” 13-сө Рәсәй агросәнәғәт күргәҙмәһе һөҙөмтәләре буйынса Баймаҡ районы Һаҡмар ауылынан шәхси эшҡыуар, крәҫтиән-фермер хужалығы етәксеһе Радик Бикастан улы Арғынбаевтың “Иң яҡшы крәҫтиән-фермер хужалығы” конкурсында “Иген культуралары етештереүҙә юғары күрһәткестәргә өлгәшкәне өсөн”номинацияһында еңеүе һәм Рәсәй ауыл хужалығы министры Е.Скрынник һәм Мәскәү мэры С.Собяниндың ҡултамғаһы ҡуйылған Диплом менән бүләкләнеүе тураһында әйтелә.\nРадик Бикастан улы – Һаҡмар ауылында тыуып, бар ғүмерен тыуған еренә хеҙмәт итеүгә арнаған ир азаматы. 105-се һөнәрселек училищеһын тамамлай. Ватан алдындағы хәрби бурысын үтәп ҡайтҡас, хеҙмәт юлын “Һәүәнәк” совхозында механизатор булып башлай. Артабан механик, бүлексә идарасыһы булып эшләй.\nҠатын-ҡыҙ бар ерҙә тәртип тә бар\nБөгөн – Рәсәй Федерацияһы Пенсия фонды хеҙмәткәрҙәре көнө\nПенсия фондының төп маҡсаты – халыҡҡа социаль ярҙам күрһәтеү, йәғни пенсия, социаль түләүҙәр менән тәьмин итеү. Ике тиҫтә йылдан ашыу ваҡыт ошо йүнәлештә генә эшләгән Пенсия фонды идаралығы хеҙмәткәрҙәре бөгөн һөнәри байрамдарын билдәләй.\nБөгөн Пенсия фонды кеше тыуғандан алып вафат булғанға тиклем мөрәжәғәт итә торған урын, тип иҫәпләнә. Сөнки сабый донъяға килгәндә әсәлек (ғаилә) капиталы юллана, кешене һуңғы юлға оҙатҡанда ла ерләү аҡсаһы ошо фондтан бирелә. Идаралыҡ көнөнә генә бер нисә тиҫтә кешене хеҙмәтләндерә.\nСыңғыҙҙа – моделле китапхана\nҮткән йома Сыңғыҙ ауылының әҙәбиәт һөйөүсе халҡы ҙур тантана кисерҙе – моделле китапхана асылды. Бындай учреждениеның тәүгеһе Темәс ауылында урынлашһа, икенсеһе, шулай итеп, Сыңғыҙ ауылын “төйәк итте”.\nСарала Ә.Вәлиди исемендәге Республика Милли китапхана директоры урынбаҫары Люциә Ильясова, район хакимиәтенең мәҙәниәт бүлеге начальнигы Гөлназ Йыһаншина, Баймаҡ биләмә-ара район китапханаһы директоры Луиза Дәүләтшина, үҙәк район китапханаһы, халыҡ ижады үҙәге хеҙмәткәрҙәре ҡатнашты.\nҠунаҡтарҙы Сыңғыҙ ауылының “Йәнтөйәк” фольклор ансамбле дәртле йыр-бейеү менән ҡаршы алды. Тантанала Люциә Шәрифйән ҡыҙы БР Мәҙәниәт министрлығы, Ә.Вәлиди исемендәге Милли китапхана хеҙмәткәрҙәре исеменән сәләмләп сығыш яһаны.\n– “Моделле” – өлгөлө, тигән һүҙ. Ундай китапхана бинаһы, заманса технологиялары, хеҙмәткәрҙәре менән өлгөлө булырға тейеш. 2004 йылда Өфө районы Алексеевка ҡасабаһында республикала бындай тәүге китапхана асылғайны. Бөгөн генә Йылайыр, Тәтешле райондарында ла ошондай учреждениелар үҙ ишектәрен аса, – тип телмәрен тамамланы һәм китапхана мөдире Зөлфирә Буранбаеваға китапхананың сертификатын, БР Мәҙәниәт министрлығының Рәхмәт хаттарын тапшырҙы.\nҮҫмерҙәр һәм йәштәр менән эшләүҙе төп йүнәлештәренең береһе итеп алған “Аҡбуҙат” исемле моделле китапхананың компьютеры, ксероксы, сканеры бар, интернетҡа тоташҡан. Был – ауыл халҡы өсөн ҙур мөмкинлек. Сығыш яһаусы һәр кем оло донъя селтәренә тоташыу, хатта Мәскәү, Санкт-Петербург китапханаларына инеү мөмкинлеге биргән өсөн ҡунаҡтарға рәхмәт һүҙен еткерҙе. Талантҡа бай төбәктән булыуҙарын раҫлап, сыңғыҙҙар йыр-моңға маһирлыҡтарын күрһәтте. Үҙәк район китапханаһы хеҙмәткәрҙәре Ләйсән Солтанғолова менән Дилара Сәфәрғәлина алып барған йәнле тамаша, Сыңғыҙ ауылының тарихына сәйәхәт һәр кем күңеленә матур бер ваҡиға булып уйылғандыр, моғайын.\nҮҙенә ҡол иткән ағыу\nӘҙәм балаһы үҙенең тормошон сағыуыраҡ, уңайлыраҡ итергә ынтылыу менән бер рәттән кешелекте үлемгә этәргес афәттәрҙе лә уйлап таба. Ысынлап та, заман технологиялары ныҡ үҫеш алып, көн һайын баш әйләнерлек асыштар яһалған мәлдә, кемдер эскелектән, наркотиктарҙан һәләк була...\n46-сы баймаҡ йылҡысылыҡ заводы ойошторолоуға – 80 йыл\nРайондың агросәнәғәт комплексы тарихында мөһим урын биләгән, заманында бихисап хеҙмәт батырҙарын үҫтергән, талантлы етәкселәр һәм белгестәр тәрбиәләгән “Баймаҡ” иген совхозы үҙенең үткән юлы менән дан тота. 1954 йылда ойошторолған был хужалыҡ 46-сы Баймаҡ йылҡысылыҡ заводы нигеҙендә барлыҡҡа килә.\nҮткәндәргә бер ҡараш\nТарихҡа күҙ һалһаҡ, Граждандар һуғышынан һуң, 1920 йылда, Аҡморон ауылында ерҙе бергәләп эшкәртеү буйынса утар ширҡәте ойошторола. Уның ағзалары ер эшкәртеү һәм Баймаҡ баҡыр иретеү заводына ағас ташыу менән шөғөлләнә. 1930 йылда ширҡәт базаһында “Победа” колхозы барлыҡҡа килә, уның тәүге рәйесе итеп М.А. Волков тәғәйенләнә. Бер йылдан был хужалыҡ Бикеш ауылына күсерелә, ә колхоз һәм кулактар: Рысбаевтар һәм Асыловтарҙың аттарынан 46-сы Баймаҡ йылҡысылыҡ заводы булдырыла. Уның тәүге директоры итеп Рәхмәтуллин тәғәйенләнә. Йылҡысылыҡ заводы Ҡыҙыл Армия өсөн таҙа тоҡомло аттар үрсетеү менән шөғөлләнә. Заводты төрлө йылдарҙа И.Новодворцев, Ҡарасурин, Рыжков, Ҡунаҡбаев, Авдеев, П.Житяев, Бубенщиков, Б.Еникеев етәкләй.\nМуниципаль район биләмәһендә бәләкәй һәм урта эшҡыуарлыҡ субъекттарын үҫтереүгә булышлыҡ итеү маҡсатында махсус программа ҡабул ителде. Программала үҙ эшен яңы башлаған эшҡыуарҙарға төрлөсә ярҙам итеү, лизинг түләүҙәрен субсидиялау кеүек саралар ҡаралған.\nАуылдарҙа эш ҡайнай\nКүптән түгел Байымда һыу селтәренә капиталь ремонт яһалғайны, әле клубтағы йылылыҡ селтәре тулыһынса алмаштырыла башланы. Ниғәмәттәге Октябрь урамында ла электр селтәре яңыртылды. Икенсе Этҡол ауылында, Төбәкте үҫтереү комплекслы программаһына ярашлы, һыу селтәре төҙөүгә проект-смета документтары әҙерләнә.\n20 урамға «зәңгәр яғыулыҡ»\nБаймаҡта тәбиғи газ торбалары һуҙыу дауам итә. Бөгөн ҡаланың 20 урамында яңы селтәрҙәр һалынды: Чкалов, Горький, Азанов, Крәҫтиәндәр, С.Юлаев, Ленин, Революция, Йолалы, Ғафури, Заманов, Фрунзе, Почта, Октябрь, Кооператив, Пролетар, Совет, Халтурин, 1 Май, Энергетиктар, Рудник.\nБәләкәй һәм урта эшҡыуарлыҡ субъекттарын үҫтереү республика программаһын бойомға ашырыу маҡсатында УТЭК-тың Баймаҡ филиалы базаһында беҙҙең төбәк парикмахерҙары өсөн махсус курстар бара. Муниципаль район хакимиәтенең сауҙа һәм эшҡыуарлыҡ буйынса секторынан хәбәр итеүҙәренсә, Өфө ҡалаһының “Фигаро” парикмахер сәнғәте үҙәге белгестәре 35 тыңлаусыға теория һәм практика буйынса бушлай дәрес бирә.\nБокс уйындары үтте\n13-17 декабрҙә Орск ҡалаһында бокс буйынса ике тапҡыр Европа чемпионы, СССР-ҙың спорт мастеры Евгений Горстков призына 29-сы Бөтә Рәсәй турниры үтте. Унда 200-ҙән ашыу спортсы ҡатнашты. Баймаҡ намыҫын Фидан Сирбаев, Айгиз Әхмәтнәбиев, Радмир Байбулов, Эдик Аҡҡусҡаров яҡланы һәм уларҙың барыһы ла үҙ ауырлыҡ категорияһында 3-сө урындарҙы яуланы.\n2011 йылдың 22 декабрендә сәғәт 10-да халыҡ ижады үҙәгендә муниципаль район Советының сираттағы ултырышы үтә. Көн тәртибендә түбәндәге мәсьәләләр ҡараласаҡ:\n2012 йылға муниципаль райондың бюджеты тураһында.\nРайон биләмәһендәге ауыр хәлле ғаиләләр менән эш итеүҙә мәғариф бүлеге һәм хоҡуҡ һаҡлау органдарының үҙ-ара килешеп эшләүе хаҡында.\nРайон биләмәһендә төнгө ваҡытта 17 йәше тулмаған балаларға йөрөргә тыйылған йәмәғәт урындары тураһында.\nРайондың урындағы үҙидара органдары менән биләмәләр араһында биләмәләргә урындағы үҙидара органдарының ҡайһы бер вәкәләттәрен тапшырыу тураһындағы килешеүҙе раҫлау хаҡында.\n“Баймаҡ ремонт-төҙөлөш идаралығы” муниципаль унитар предприятиеһын Баймаҡ ҡалаһы ҡала биләмәһенең милке итеп күсереү тураһында.\nУлтырышҡа район Советы депутаттары, ауыл һәм ҡала биләмәләре башлыҡтары һәм эштәр идарасылары, хужалыҡ, учреждение, ойошма, предприятие етәкселәре, мәктәп директорҙары, полицияның участка уполномоченныйҙары, киң мәғлүмәт саралары вәкилдәре саҡырыла.\nСтраховка иғәнәләре түләүселәр иғтибарына!\n23 декабрҙә муниципаль район хакимиәтенең ултырыштар залында предприятие-ойошмаларҙың бухгалтерҙары һәм шәхси эшҡыуарҙар менән 2011 йыл йомғаҡтары буйынса отчет тапшырыу тәртибе тураһында семинар үткәрелә:\n- сәғәт 11-ҙә – ауылдағы ойошмалар һәм эшҡыуарҙар өсөн,\n- сәғәт 2-лә – ҡалалағы ойошмалар һәм эшҡыуарҙар өсөн.\nКемдәр депутатлыҡҡа үтте?\nРәсәй Федерацияһы Дәүләт Думаһына һайлауҙар һөҙөмтәләре билдәле булғас та, партияларҙың төбәк бүлексәләре кандидаттарына депутатлыҡ мандаты алыу мөмкинлеге тыуҙы.\nЮғары процент йыйыусы “Берҙәм Рәсәй” партияһының төбәк бүлексәһенән 12 кеше – Павел Крашенинников, Зөһрә Рәхмәтуллина, Павел Качкаев, Марсель Йосопов, Александр Дегтярев, Иршат Фәхретдинов, Рима Баталова, Әнүәр Мәхмүтов, Виктор Климов, Сәлиә Мырҙабаева, Рафаэль Мәрҙәншин, Владимир Поцяпун Дәүләт Думаһы депутаты булды.\nКПРФ-тың төбәк бүлексәһенән депутатлыҡҡа ике кеше – Андрей Тычинин һәм Александр Ющенко үтһә, ЛДПР-ҙан – Иван Сухарев, “Ғәҙел Рәсәй”ҙән – Николай Лакутин һайланды.\nАвтор: Һаҡмар | Ваҡыты: 11:12 Комментариев нет:\n19 декабргә ҡарата көндәлек һауым, килограмдарҙа.\nХөрмәтле дуҫтар! 2012 йылдың тәүге ярты йыллығына «Һаҡмар» гәзитенә яҙылыу тамамланыуға бер нисә генә көн ҡалды. Ә 27 декабрҙә редакция иғлан иткән уйындың һуңғыһы үткәрелә. «Һаҡмар»ға яҙылып, квитанцияғыҙҙы тиҙ арала редакцияға ебәрегеҙ (үҙегеҙ алып килһәгеҙ ҙә була). Ярты йыл буйы «Һаҡмар»ҙы уҡып бер кинәнһәгеҙ, шул уҡ ваҡытта берәй приз отоуығыҙ ҙа мөмкин. Кем белә: бәлки, һуңғы уйында бәхет тап һеҙгә йылмайыр?!\nПроблемалар уртаға һалып тикшерелде\nМуниципаль район хакимиәте мәғариф бүлегенең ултырыштар залында ҡаланың урам комитеттары һәм йорт советтары рәйестәре менән осрашыу үтте. Уның менән ҡала биләмәһе башлығы И.Ә. Бураншин етәкселек итте. Осрашыуҙа «Баймаҡ ремонт-төҙөлөш тресы» МУП-ы директоры И.И. Ғәтиәтов ҡатнашты.\nЯңы йылға әҙерлек нисек бара?\nЯңы йылда һәр кем мөғжизә көтә. Әйтерһең, кемдер килер ҙә тылсымлы таяҡ менән генә бар ғаләмде әкиәт донъяһына әйләндерер... Ҡаланың С.Юлаев исемендәге мәҙәниәт һәм ял паркы ҡаршыһындағы Таналыҡ йылғаһы боҙонда Баймаҡ ремонт-төҙөлөш идаралығы көсө менән тап шундай әкиәт ҡаласығы ҡалҡып сыҡты.\nБРСУ директоры И.И. Ғәтиәтовтың белдереүенсә, бында баймаҡтарға һәм ҡала ҡунаҡтарына күңел асыу урыны буласаҡ. Шуныһы ҡыуаныслы: Таналыҡ йылғаһындағы боҙ ҡаласыҡ март аҙаҡтарына тиклем эшләйәсәк.\nАвтор: Һаҡмар | Ваҡыты: 11:03 Комментариев нет:\nУл кесе йәштән үҙенең тышҡы ҡиәфәте менән башҡа тиңдәштәренән ҡырҡа айырылып торған. Алпамышалай буй-һын, көрәшселәргә генә хас булған киң күкрәк, мускуллы беләктәр; етеҙ, ышаныслы ҡыйыу хәрәкәт һәм ғәйрәтле ҡара-һоронҡо йөҙө, киң маңлайы, аҡыллы ҡоңғорт күҙҙәре, ҡуйы ҡара шырт мыйыҡтары тәү күргән бөтә кешене лә үҙенә тиҙ йәлеп иткән.\nАвтор: Һаҡмар | Ваҡыты: 11:01 Комментариев нет:\n«Беҙ үҙебеҙ – баймаҡтар»\nӨфө ҡалаһында йәшәүсе яҡташтар һәм студенттар менән осрашыу булды\nБаймаҡ – республикабыҙға күп шәхестәр биреүсе төбәк. Баш ҡалала бихисап яҡташтарыбыҙ төпләнгән. Өфө студенттары араһында ла нәҡ беҙҙең ҡыҙ-егеттәр күберәк. Юҡҡа ғына, Өфөлә өс милләт йәшәй, береһе – урыҫ, икенсеһе – татар, өсөнсөһө – баймаҡтар, тип көлмәйҙәр. Йә күкрәктәре күгәреп бөткән, тип төрттөрәләр. Ә әсе телдәр “Баймаҡтар – башҡорттарҙың йәһүде”, – тип тә ысҡындыра.\nКүкрәк ҡағып маҡтанырға хаҡыбыҙ бар – ҡайһы ғына өлкәне алып ҡарама, баймаҡтар бар яҡтан да өлгөр.\nЯҡташтарыбыҙ берҙәмлеге менән дә башҡаларға өлгө. Быны ошо көндәрҙә Өфөнөң Конгресс-холында үткән осрашыу асыҡ дәлилләне. Баймаҡ районы делегацияһы Өфөләге яҡташтар, студенттар менән осрашты. Был сараны ойоштороуға Башҡортостан Республикаһы Хөкүмәте премьер-министры урынбаҫары, Хөкүмәт Аппараты етәксеһе И.А. Тажетдинов, район етәкселеге күп көс һалған.\nОсрашыуға Өфө ҡалаһында йәшәүсе Баймаҡ районының билдәле шәхестәре килде – төрлө кимәлдәге етәкселәр, ғалимдар, яҙыусылар, эшҡыуарҙар, педагогтар һәм врачтар, сәнғәт әһелдәре һ.б. йыйылды. Бер залда ғына элекке өс мәғариф министры булыуы күпте һөйләй.\nИнвесторҙар йәлеп ителә\nОсрашыуҙың пленар өлөшөндә муниципаль район хакимиәте башлығы Илшат Ситдыҡов барыһын да ихлас сәләмләп, Баймаҡтың бөгөнгө социаль-иҡтисади хәле, яңы үҫеш аҙымдары хаҡында һөйләне:\n– “2011-2015 йылдарҙа көньяҡ-көнсығыш төбәкте иҡтисади үҫтереүҙең уртаса сроклы комплекслы программаһына” ярашлы районда яңы проекттар тормошҡа ашырыла. Инвестор “Силәбе компрессор заводы” ЯАЙ-һы ярҙамында ҡалала ит эшкәртеү комбинаты эшләй башланы. Бөгөн унда 30 эшсе иҫәпләнә, тағы ла 84 кеше йәлеп ителәсәк. Продукция магазин кәштәләренә сығарылды. Комбинатта колбасанан тыш, башҡа ит деликатестары ла етештереләсәк. Ә иң мөһиме – урындағы халыҡтың ит йәки малын сит төбәк эшҡыуарҙарына осһоҙға һатҡансы, комбинатҡа яҡшы хаҡҡа тапшырыу мөмкинлеге барлыҡҡа килде. Әйткәндәй, Магнитогорск, Учалы ҡалалары магазиндарында комбинат продукцияһы тәҡдим ителә. Яҡын арала ул Өфөнөң сауҙа нөктәләрендә күренә башлаясаҡ.\nИлшат Ситдыҡов тиҙҙән Темәс ауылында заманса һөт эшкәртеү заводы төҙөләсәге хаҡында ла хәбәр итте. Ул бер сменала 70 тонна һөт эшкәртеү ҡеүәтенә эйә буласаҡ, бөтәһе 29 кеше эш менән тәьмин ителәсәк, тине.\n– Тағы ла бер мөһим инвестиция проекты хаҡында әйтеп китмәү мөмкин түгел. Аҙыҡ-түлек һәм медицина сәнәғәтендә ҡулланыу өсөн ағастан ксилит сығарыу, гидролиз заводы төҙөү планлаштырыла. Бындай предприятие Рәсәйҙә юҡ, – тине Илшат Хәмит улы. – Семеновск алтын йыуыу фабрикаһы проблемаһы күптән хәл ителмәй килә ине. Һәм, ниһайәт, республика етәкселеге ярҙамы менән, “Семеновск руднигы” ЯСЙ-һы фабриканың техноген ҡалдыҡтарын эшкәртеүгә лицензия алды. Киләсәктә яңы тау-байыҡтырыу предприятиеһын төҙөп, алтын сульфиды ятҡылыҡтарын комплекслы үҙләштереү планлаштырыла. Бында 400-гә яҡын кешегә эш урыны буласаҡ.\nРайон башлығы Күлтабан ауылында мегаферма һәм “Талҡаҫ” шифаханаһындағы төҙөлөш объекттарының эше тамамланып барыуын билдәләне. Ул ауыл хужалығы темаһына айырым туҡталды:\n– Үткән быуаттың 70-80-се йылдарында был өлкәлә алдынғы була торғайныҡ. Мәҫәлән, 1986 йылдарҙа дәүләткә 176 мең тонна иген тапшырғанбыҙ. Ә хәҙер ул замандағы позицияларыбыҙҙы юғалтҡанбыҙ. Ошо проблеманы күтәреп, республика етәкселеге менән һөйләшкәс, райондың ауыл хужалығы тармағын үҫтереү буйынса пилот проекты әҙерләнә башланы. Ул беҙгә яңы мөмкинлектәр асыр, ауыл хужалығын яңы кимәлгә күтәрер, тип ышанабыҙ.\n«Районға ҡайтыусы йәштәргә эш буласаҡ»\nИлшат Хәмит улы йәш ғаиләләргә күрһәтелгән социаль ярҙам хаҡында һөйләгәс, студенттарға мөрәжәғәт итте:\n– Районға квалификациялы белгестәр етешмәй. Мәҫәлән, былтыр Башҡорт дәүләт аграр университетын 55 яҡташ студент тамамлаһа, шуларҙың 5-һе генә районға эшкә ҡайтҡан. Әгәр ҙә хәлдәр ошолай дауам итһә, ауыл хужалығында эшсе ҡулдар етешмәй башлаясаҡ.\nБилдәле булыуынса, үҙ төбәгенә эшкә ҡайтыусы ауыл хужалығы белгесенә, дәүләт программаһы буйынса, бер тапҡыр 100 мең һум бирелә һәм ай һайын уның эш хаҡына 7 мең һум аҡса өҫтәлә.\nҺаулыҡ һаҡлау өлкәһенә ете врач-педиатр, дүрт терапевт, хирург, иммунолог, аллерголог, дерматолог, уролог, стоматолог, травматологтар кәрәк. Бөгөн беҙҙә физика, химия, математика уҡытыусылары етешмәй. Иҫәндә ял итеү комплексы асылғас, туризм буйынса белгестәр, тренер-инструкторҙар кәрәк.\nАгросәнәғәт өлкәһенә агрономдар, зоотехниктар, ветврачтар, бухгалтерҙар, иҡтисадсылар талап ителә. Быларҙы мин юҡҡа әйтмәнем. Районға ҡайтыусы йәштәргә эш урыны һәм лайыҡлы эш хаҡы буласаҡ.\nРайон башлығы сығышын тамамлап, студенттарға хәҙерҙән үк киләсәктәрен ҡайғыртып, үҙҙәре өҫтөндә ныҡлап эшләүен теләп, уларға ҙур өмөт бағлауын белдерҙе.\n«Йөрәгебеҙ һәр саҡ Баймаҡта»\nБашҡортостан мосолмандарының Диниә назараты рәйесе Нурмөхәмәт хәҙрәт Ниғмәтуллиндың тәрбиәүи әһәмиәткә эйә сығышы фәһемле булды. “Теленән, тыуған еренән баш тартҡан кеше хыянатсыға тиң”, – тине ул. Хаҡ һүҙҙәр.\nБР буйынса Ер аҫтын файҙаланыу идаралығы начальнигы Рәсих Хәмитов район тарихына күҙ һалып, уның ерендә булған файҙалы ҡаҙылмалар хаҡында һөйләне. Шуларҙы эшкәртеү перспективаларына туҡталды. Артабан фән өлкәһендә уңышҡа өлгәшкән студенттарға иҫтәлекле бүләктәр тапшырҙы.\nӨфөлә йәшәүсе ветерандар исеменән Маһинур Үтәбаева сығыш яһаны. Ул үҙен “Баймаҡ районының тиңдәше” тип һанай, баҡтиһәң, уның тыуған йылы райондың барлыҡҡа килгән ваҡытына тап килә икән. Маһинур Мөхлис ҡыҙы йәшлек хәтирәләре менән уртаҡлашҡас, студенттарға теләктәрен еткерҙе.\nСарала республика һәм ил мәнфәғәте өсөн тир түккән сағыу шәхестәр иҫкә алынды. 24 йыл буйына БАССР-ҙың Министрҙар Советын етәкләгән Зекериә Аҡназаров, билдәле дәүләт һәм йәмәғәт эшмәкәре Рамаҙан Өмөтбаев, БАССР-ҙың Министрҙар Советы рәйесе урынбаҫары Вазифа Байтурина, БИРО директоры Рәфҡәт Абдуллин, филология фәндәре докторы Салауат Ғәлин, яҙыусы Аҫылғужа Баһуманов, композитор Хөсәйен Әхмәтов һ.б. тыуған еренән ситтә йәшәһә лә, күңелдәре һәр саҡ Баймаҡта булды. Ысын илһөйәрҙәр ине, тинеләр улар хаҡында.\nЙырламай түҙеп ҡара!\nБаймаҡтар йыйылған ерҙә йыр-моңһоҙ буламы ни инде?!\nПленар өлөштән һуң бай йөкмәткеле концерт ойошторолдо. Уны “Сәләм” иртәнге телевизион тапшырыуының алып барыусыһы Наил Юнысов менән М.Ғафури исемендәге башҡорт дәүләт драма театры артисы Сара Буранбаева башлап ебәрҙе. “Өфө баймаҡтары” һәм Баймаҡ халыҡ ижады үҙәге артистары барыһына ла күңелле минуттар бүләк итте. Алһыу Бәхтиева, Азамат Тимеров, Баймаҡ кейәүе Артур Туҡтағолов, Миңзифа Исҡужина, Бибисара Азаматова, Фәнүр һәм Фәттәх Аралбаевтар, Хәбир Раев, Рауил Харрасовтар менән бер рәттән йәш йырсылар ҙа сығыш яһаны.\nОсрашыу бик йәнле барҙы. Барыһы ла яҡын туғандай аралашты, бер ғәм менән янды. Яҡташтар янында бер миҙгелгә булһа ла үҙебеҙҙе тыуған еребеҙҙә булғандай итеп тойҙоҡ.\nТыуған яҡтан – күстәнәс\nРайон етәкселәре буш ҡул менән килмәгәйне, 600-ҙән ашыу Баймаҡ студентына матди ярҙам күрһәтелде. Яңыраҡ эшләй башлаған Баймаҡ ит эшкәртеү комбинаты продукцияһы – икешәр килограмм колбаса һәр кем өлөшөнә эләкте.\nҮкенескә күрә, студенттар осрашыуға көтөлгәндән әҙерәк килде. Район башлығына һорау биреү мөмкинлеге менән берәү ҙә файҙаланманы. Бары тик бер үтенес яңғыраны. Алыҫ араны яҡынайтып килгән район вәкилдәренә, абруйлы яҡташ шәхестәргә йәштәр битараф булғандай тойолдо, ниндәйҙер һүлпәнлек, баҙнатһыҙлыҡ күҙгә ташланды.\nСтуденттар БДУ-ның ашханаһында матур табын артында байрамды дауам итте. Ҡыҙҙар һәм егеттәр тыуған яҡтан килгән һыйҙан ауыҙ иткәс, бейергә төштө. Ә хәҙер һүҙҙе уларға бирәйек:\nӘлмира ТИМЕРБУЛАТОВА, БДУ, 1-се курс:\n– Баймаҡ йәштәре өсөн осрашыу була тигәс, түҙемһеҙлек менән ошо көндө көткәйнем. Өмөттәрем аҡланды, бик фәһемле сара булды. Пленар өлөштә төрлө фекерҙәр яңғыраны, үҙем өсөн һығымталар яһаным.\nАйҙар ҒҮМӘРОВ, БДМУ студенты:\n– Яҡташтар менән күрешеү-аралашыу минең өсөн мәртәбәле булды. Район етәкселегенең беҙгә өмөт бағлауы ҙур яуаплылыҡ өҫтәне, дәрт уятты.\nРәзилә ИСХАҠОВА, БДМУ студенты:\n– Бик шатмын! Үҙемдең нәҡ ошо райондан булыуыма ғорурландым. Был кисә барыбыҙҙы ла берләштерҙе. Район хакимиәтенә ошондай байрам, күстәнәстәр өсөн сикһеҙ рәхмәтлебеҙ.\nСәбилә Сөләймәнова, педагогия фәндәре кандидаты, 1985-1988 йылдарҙа БАССР халыҡ мәғарифы министры:\n– Бындай кимәлдәге сара күптән үткәрелгәне юҡ ине. Сығыштар бик йөкмәткеле булды, бигерәк тә район башлығы Илшат Хәмит улы төбәктең һулышы хаҡында ентекле һөйләне. Беҙ, Өфөлә йәшәүсе баймаҡтар, райондың ҡаҙаныштары һәм проблемалары хаҡында яҡындан белдек. Ғөмүмән алғанда, бик мөһим, кәрәкле осрашыу. Ул туҡтап ҡалмаһын, йыл һайын үткәрелһен ине, тигән теләктә ҡалам. Ойоштороусыларға сикһеҙ рәхмәтлемен.\nФирғәт БАЙРАМҒОЛОВ, Республика перинаталь үҙәгенең баш врачы, медицина фәндәре кандидаты, Яҡташтар берлеге етәксеһе:\n– Бөгөн Өфөләге өс йөҙгә яҡын учреждение-ойошмала Баймаҡ районында тыуып үҫкән шәхестәр эшләй. Беҙҙең Совет планға ярашлы эш алып бара. Беренсе курс студенттарын сәләмләү, төрлө спорт ярыштары, “Баймаҡ һылыуҡайы”, һабантуй кеүек саралар матур традицияға әүерелде.\nБындай осрашыуҙар студенттарға тик ыңғай йоғонто яһай. Улар юғары уҡыу йортон тамамлағас, тыуған яҡҡа эшкә ҡайтып, районға тик файҙа килтерһен ине.\nТаңсулпан Ғарипова, С.Юлаев исемендәге дәүләт премияһы лауреаты, яҙыусы-драматург:\n– Сараны урынлы һәм ваҡытлы, тип иҫәпләйем. Докладтарҙы тыңлағанда берсә ҡыуанып, берсә һыҙланып ултырҙым. Баймаҡ – флагман район. Ул үҙенең бәҫен лайыҡлы һаҡлаһын ине. Уның киләсәге – бөгөнгө студенттар ҡулында. Ошо осрашыу уларға дәрт бирер, йәштәр тыуған район мәнфәғәтенә ең һыҙғанып эшкә керешер, тигән ышаныс бар.\nСамолет үҙенә күпме яғыулыҡ ала, шул тиклем һауала оҙағыраҡ оса. Йәштәргә теләгем – күберәк белем туплағыҙ. Шул саҡта алдығыҙҙа күп мөмкинлектәр асылыр. Ғүмерегеҙҙе сифатлы үткәрергә тырышығыҙ, уңышһыҙлыҡтарҙан, хаталарҙан ҡурҡмай, ҙур-ҙур аҙымдар менән тик алға атлағыҙ.\nЭлек-электән үк Баймаҡ студенттары яҡташтар иғтибарынан ситтә ҡалмай. Үҙем дә, университет эскәмйәһендә ултырған саҡта, Баймаҡ етәкселәре хәстәрен йыш татыным. Улар әле матди ярҙам, әле ылау ойошторорҙар ине. Ә Өфөләгә яҡташ олпат ағай-апайҙар бер ҡасан да кәңәшенән өҙмәй. Тыуған йорттан алыҫ саҡта ышаныслы терәгең булыу – ул үҙе бер бәхет.\n46-сы баймаҡ йылҡысылыҡ заводы ойошторолоуға – 80 ...


Нисек йәшәйһең, Асҡын? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Нисек йәшәйһең, Асҡын?\nНисек йәшәйһең, Асҡын? 02.03.2019 // Йәмғиәт\nРеспублика етәксеһе Радий Хәбиров Асҡын районы үҙәгендә урындағы халыҡ менән һөйләште.\nКешеләрҙең күбеһе биләмәлә газ үткәреү мөһимлеген билдәләне. Радий Фәрит улы был мәсьәлә буйынса Асҡындан һайланған Дәүләт Йыйылышы – Ҡоролтай депутаты, “Газпром трансгаз Өфө” йәмғиәте генераль директоры Шамил Шәрипов менән фекер алышҡанын билдәләне: проблеманы хәл итеү йәһәтенән муниципалитетта берҙәм программаны тормошҡа ашырыу ҡаралған.\nБында төбәк етәксеһе шулай уҡ район мәҙәниәт йортона капиталь ремонт барышы менән танышты. Эште йыл аҙағында тамамлау планлаштырылған. Төҙөлөшкә 70 миллион һум самаһы аҡса йүнәлтелгән, шул иҫәптән тейешле йыһаз-ҡорамалдар алыуға – 10,5 миллион һум. Радий Хәбиров республиканың Финанс министрлығына, эште тәғәйенләнгән ваҡытта тамамлау маҡсатында, финанслауҙы күҙ уңында тоторға ҡушты.\nТөбәк етәксеһе шулай уҡ Асҡын үҙәк район дауаханаһының поликлиникаһында булды. Баш табип Рәфил Суфияровтың әйтеүенсә, бында пациенттарға уңайлы шарттар тыуҙырыу өсөн “Асыҡ регистратура” проекты тормошҡа ашырылған, маршрут ситемаһы яйға һалынған.\nРадий Хәбиров тейешле ҡорамалдар, медицина белгестәре менән тәьмин ителеш хаҡында һорашты. Әйтеүҙәренсә, әле дауаханала балалар өсөн теш табибы юҡ. Шулай уҡ маммограф алыу йәһәтенән мохтажлыҡ бар. Республика етәксеһе был мәсьәләләрҙе Һаулыҡ һаҡлау министрлығына еткерәсәген белдерҙе.\nРайон: Асҡын районы.


«Тамыр» телеканалының «Преград.net» филмы «Дитятко» Халыҡ-ара фестивалендә еңде // Мәҙәниәт | новости башинформ.рф\n«Тамыр» телеканалының «Преград.net» филмы «Дитятко» Халыҡ-ара фестивалендә еңде\n17:22, 30 сентября 2013 Мәҙәниәт\n«Тамыр» балалар һәм үҫмерҙәр телеканалы абруйлы «Дитятко» Халыҡ-ара балалар телевидение фестивалендә бер юлы ике еңеү яулаған. «Преград.net» фильмы «Балалар студияһының иң яҡшы документаль фильмы» номинацияһында еңгән. Ә Егор Антипин «Иң яҡшы алып барыусы» тип танылған. Ул «Тау-тау хәбәр»ҙе алып бара.\nКонкурстың абруйлы наградаһын «ТЕЛЕШКО» балалар телевидение мәктәбе лә яуланы. «Перекличка» программаһы журналистары иң яҡшы тележурналистар тип табылды.\nV Халыҡ-ара «Дитятко» балалар телевизион фестивале 28 сентябрҙә Харьковта тамамланды. Ул балалар өсөн программалар төҙөгән балалар ижади телевизион студиялар, коллективтар һәм айырым авторҙар, телевидение компаниялары һәм берләшмәләре, продюссерлыҡ үҙәктәре араһында үткәрелә. Фестиваль Халыҡ-ара статусҡа эйә. Ҡатнашыусылар иҫәбендә БДБ дәүләттәре һәм сит илдәрҙең эре балалар студиялары.


Волгоградта туғыҙ ҡатлы йортта тәбиғи газ шартлауҙан 5 кеше һәләк булған. Оператив штаб мәғлүмәттәренә ҡарағанда, бер фатирҙа ике, икенсеһендә тағы ла ике мәйет табылған. Шартлау һөҙөмтәһендә икенсе ҡаттан туғыҙынсыһына тиклем зыян килгән.\nИстанбул ҡалаһында йөҙләгән кеше ҡаланың төп майҙанына сыҡҡан. Улар Курдистандың эшсе фирҡәһенә ҡаршы көс ҡулланыуға ризаһыҙлыҡ белдергән. Демонстранттарҙы ҡыуалау өсөн полиция водометтар һәм күҙҙән йәш сығарыусы газ ҡулланған. 37 кеше ҡулға алынған.\nҠытайҙың Гуандун виләйәтендә Шэньчжен ҡалаһында ер ишелгән. Был хәл Люси сәнәғәт паркында теркәлгән. Ишелгән ер сәбәпле газ станцияһы шартлаған. 22 йорт емерелгән. 900 кеше эвакуацияланған.\nДонъя йәмәғәтселеге шансон батшабикәһе Эдит Пиафты иҫкә ала. Музыкаға уны фәҡирлек алып килә. Һәм ул уны Францияның легендаһы һәм символы әйләндерә. Йырсы тәүге пластинкаларын һуғыш алдынан яҙҙыра. Эдит 47 йәшендә вафат була. Париж урамдарына меңләгән кеше яратҡан йырсыһын һуңғы юлға оҙатырға сыға.


Поставка теплоснабжения — тендер №0336100014217000001 — z-monitor\nЗакупка № 0336100014217000001\n6909004740 \_ 690901001\nРоссийская Федерация, 171640, Тверская обл, Кашин г, ул КАРЛА МАРКСА, 17/15\nИтого: 81 445,50\nЭнергия тепловая, отпущенная котельными 35.30.11.120 ГИГАКАЛ 37.59 2 166,68 81 445,50\nг. Кашин, ул. Карла Маркса, д.17/15, д. 16а, ул. Ленина д.9, ул. Московская д.18


"Ваҡытың булманы, улым..." » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » "Ваҡытың булманы, улым..."\nЗаманында бер ғалимдан ишеткәнемде бәйән итмәксемен. Үҙе менән булған хәлде тулҡынланып, күҙ йәше аша һөйләгәйне ул. Был ваҡиға күптәргә фәһем бирер, уйландырыр тигән өмөттәмен.\nБер ваҡыт ир ҡатынына: “Әйҙә, ресторанға барып киләйек, – ти. – Рәхәтләнеп ял итербеҙ. Улайтып йөрөргә ҡасан ваҡыт табылыр әле?”\nХәләл ефете иһә һис көтмәгәндә тәҡдимдән баш тарта.\n– Юҡ, – ти ул. – Ресторанға бөгөн икенсе ҡатын менән барыуыңды һорайым.\nИр кеше бөтөнләй аптырауға ҡала.\n– Нисек инде улай? – тип ҡыҙып китә. – Мин ундай ир түгел. Һәм, ғөмүмән, ниндәй ҡатын хаҡында һүҙ барыуы мөмкин?!\n– Ул – һинең әсәйең, – тип тыныс ҡына яуаплай ҡатыны. – Ҡәйнәм хаҡында уйлайым да һинең тәҡдимеңде бер нисек тә ҡабул итә алмайым. Әсәйең өсөн ҡасан ваҡыт бүлгәнең бар? Һөйләшеп ултырырға ла, ял итергә лә саҡырғаның юҡ. Бөгөн ошо хатаңды төҙәт.\nИр ҡапыл тынып ҡала. Ғәйепле йөҙ менән ғәзиз кешеһенең телефон һандарын йыя: “Әсәй, әйҙә, икәүләп ял итеп, һөйләшеп алайыҡ. Һине ресторанға саҡырам. Йыйына тор, оҙаҡламай килеп етермен”.\nӘсәй кеше шаҡ ҡата, ишеткәненә бер килке ышана алмай тора: “Ысынды һөйләйһеңме ул, улым?” Ыңғай яуап алғас, йәһәтләп, осоп йөрөп тигәндәй йыйына башлай.\nРесторанға киләләр. Икеһенең дә шатлығының сиге юҡ. Әсәй кеше айырыуса ныҡ һөйөнә. Ҡәҙерле улы уның өсөн ваҡыт тапты бит! Ресторанда нимә ашатһалар ҙа, нисек хеҙмәтләндерһәләр ҙә, риза әсә. Бындай күркәм бинала түгел, хатта ки иҙәндә йәки урамдағы эскәмйәлә ултырһалар ҙа, бәхетенең сиге булмаҫ ине. Иң мөһиме – улы эргәһендә.\n– Аллаһ Тәғәлә рәхмәтенән айырмаһын үҙеңде, балам, – тип изге теләген еткерә әсә. – Үҙемде иң бәхетле кеше итеп тойҙом бөгөн.\n– Бында тағы ла килербеҙ бит, әсәй?\n– Иншаллаһ, шулай булһын. Тик икенсе мәртәбә мин һине үҙем саҡырырмын.\nУлы риза була. Көндәр, айҙар үтә. Әсә кеше улын ресторанға бер нисә ҡат саҡырһа ла, уныһы һис ваҡыт таба алмай. Төрлө сәбәп сығып ҡына тора. Шулай көн артынан көн үтеп, әсәй кеше ауырып үлеп китә...\nКүпмелер ваҡыттан иһә улына әлеге ресторандан саҡырыу ҡағыҙы килә. Ике кешелек урын. Алдан түләнгән. Быны кемдең эшләүе ихтимал?\nҒәжәпкә ҡалған ир, ҡатынын алып, ресторанға китә. Теге юлы әсәһе менән ултырған өҫтәл янына барһалар, унда хат ята икән. “Ҡәҙерле улым!..\n– Был һүҙҙәрҙе уҡыу менән күҙҙәренән йәш атылып сыға ирҙең. – Мин һине ошо урынға саҡырырға вәғәҙә биргәйнем. Әммә һинең ваҡытың булманы. Әйткәнемде нисек тә үтәү өсөн килен менән икегеҙҙе саҡырырға ниәт иттем”.\n...Әсәй – иң бөйөк кеше. Уны бер ҡасан да үпкәләтмәйек, рәнйетмәйек, хөрмәтле ҡәрҙәштәр. Ҡәҙерлеләребеҙҙең хәлен белеү, күңелен күреү өсөн мөмкинлек табайыҡ. Быға күп ваҡыт та талап ителмәй бит. Ихлас күңелдән әйтелгән яғымлы һүҙ, ихтирам-хөрмәт сағылған йылы ҡараш етә әсәйҙәргә. Күптәребеҙ, ҡыҙғанысҡа ҡаршы, ғәзиз кешеһенең ҡәҙерен ул баҡыйлыҡҡа күскәс кенә аңлай. Иҫән сағында яратыуыбыҙҙы белдереп, хәстәрлек күрһәтеп өлгөрәйек. Хәлен белешеп, шылтыратып торайыҡ. Шул саҡта, иншаллаһ, Аллаһ Тәғәләнең рәхмәтенә өлгәшербеҙ.\nИсточник: Интернеттағы мосолмандар берләшмәһенә ҡуйылған видеояҙманың тәржемәһе.


Участок 11 сот. ул. Полевая, 45 - yarzemlya.ru\nГлавная / Коттеджные поселки в Ярославле / Коттеджный поселок «Тимохино» / Участок 11 сот. ул. Полевая, 45\nУчасток 11 сот. ул. Полевая, 45


Главная » ДЛЯ ДЕТЕЙ: одежда и аксессуары » Малыши (0-2 года) » Свитшот для мальчика (9066-01)\n--- Выберите --- 2 года (92 см.) 3 года (98 см.) 1 - 1,5 года


1С:Бюджет : Курсы на EduMarket.ru\nКурсы, программы / 1C / 1С Бухгалтерия / 1С:Бюджет\nОбщеотраслевой информационно-технологический центр повышения квалификации (0.73) Ивантеевка 8 500 руб.\nИвантеевка, ул. Хлебозаводская 31/1 офис 323\nул. Хлебозаводская 31/1 офис 323\n1С:Бухгалтерия Очная/дневная, Очно-заочная, Вечерняя Екатеринбург 3 500 руб.


Инфоурок / Другое / Конспекты / Разработка урока на тему Р.Ниғмәти. "Ватан" (3 класс)\nТема: Р.Ниғмәти. “Ватан”. Маҡсат: шиғырҙың йөкмәткеһен үҙләштереү; һөйләү телмәрен үҫтереү; тыуған ергә, Ватанға ҡарата һөйөү тәрбиәләү. Йыһазландырыу: дәреслек, презентация.\nСәләм биреп, сәләм алыу менән (слайд) Сит менән дә туған булаһың, "Һаумыһығыҙ",тип тик башҡортса һаулаш Һин бит бөйөк башҡорт балаһы. - Һаумыһығыҙ!\nII.Өйгә эште тикшереү.\n2. Һүҙлек диктанты яҙыу: величественный, ковыль, крутой, родник, бессчисленный, седой. (слайд) III .Уңыш ситуацияһын тыуҙырыу (Белемде актуалләштереү).\nМинең Ватаным (слайд) Океандарҙан киң. Гүзәллектә ул Сәскәләргә тиң. -Тимәк, шиғырҙа нимә хаҡында һүҙ бара? Шиғыр юлдарын нисек аңланығыҙ? Дәрестә нимә хаҡында һөйләшәсәкбеҙ?\nДәрестең темаһын белер өсөн һүрәттәрҙең исемен әйтегеҙ, унда биләләнгән хәрефтәр бар, шуларҙан һүҙ төҙөгөҙ. (ваза, ағас, таш, йылға, ҡуян) (слайд) Шулай итеп, теманың исеме нисек инде? V.Уҡыу мәсьәләһен сисеү. (яңы теманы өйрәнеү)\n- Бөгөн беҙ Р.Ниғмәтиҙең “Ватан” исемле шиғырын уҡырбыҙ. Дәфтәрҙәргә число, теманы яҙып ҡуйығыҙ\n1. Шиғыр өҫтөндә эш: а) Шағир хаҡында белешмә: Рәшит Ниғмәти (1909—1959) — башҡорт совет яҙыусыһы, шағир, драматург, балалар яҙыусыһы, тәржемәсе. Башҡортостандың халыҡ шағиры (1959). (слайд) б)һүҙлек эше:\nКөн һайын – ежедневно (слайд) зифа – красивый бейек – высокий бөйөк – великий һәр ваҡыт – постоянно б)шиғырҙы үҙем уҡыйым (уҡыусыларҙан тәржемә иттереп барам) физ-ка\n1. уҡыусыларҙан уҡытыу 2.шиғырҙың йөкмәткеһе буйынса эш\n1.Өйгә эш : уҡырға 124-се бит, һүҙҙәрҙе ятларға.\nНомер материала: ДБ-294647


19 Март 2018, 03:08\nБашҡортостанда экзитпол мәғлүмәттәре буйынса Рәсәй Президенты һайлауҙа Владимир Путин алдынғылыҡты биләй.\nБашҡортостанда экзитпол мәғлүмәттәре буйынса Рәсәй Президенты һайлауҙа Владимир Путин алдынғылыҡты биләй. Лидер һөҙөмтәһе – тауыштарҙың 74 проценты. Икенсе урында 11,7 процент һөҙөмтә менән Павел Грудинин. Тәүге өс лидерға Владимир Жириновский инә – 7,3 процент тауыш. Һуңынан килә Григорий Явлинский – 2,2 процент, Ксения Собчак – 1,4 процент, Борис Титов – 1,2 процент, Сергей Бабурин – 0,9 процент һәм Максим Сурайкин – 0,7 процент.


Апрельски (эвла) — Википеди\n53°30′05″ къ. ш. 126°16′47″ м. д.HGЯOL\n↘47 стаг (2016)\nАпрельски картан тӀехь\nАпрельски (оьрс. Апрельский) — Российн Федерацин Амуран областан Магдагачин кӀоштан юкъа йогӀу эвла.\n88 ↘54 ↗55 ↘52 ↘50 ↘49 ↘47\nМагдагачин кӀоштан индексаш\nМагдагачин кӀоштан нах беха меттигаш\nКӀоштан центр: Магдагачи\nАпрельски • Гонжа • Гудачи • Дактуй • Калиновка • Кисли Ключ • Красни Падь • Кузнецово • Новопокровка • Нюкжа • Пионер • Посёлок 16 км • Сиваки • Сулус • Толбузино • Тыгда • Тымерсоль • Ушумун • Чалганы • Черняево\nХьост — «https://ce.wikipedia.org/w/index.php?title=Апрельски_(эвла)&oldid=4707695»\nХӀокху агӀонна тӀаьххьара хийцамаш бина: 2020, 21 февраль, 02:53.


Author Topic: Вегетарианство. Зачем и почему. (Read 35165 times)


13 Ғинуар , 09:02\nАстманан, пневмониянан, туберкулездан, йөрәк ауырыуҙарынан, йоҡоһоҙлоҡтан, артриттан, йүтәлдән һәм башҡа күп сирҙәрҙән дауа\nҺарымһаҡтың файҙаһы хаҡында бөтәбеҙ ҙә беләбеҙ. Ә уны һөткә һалып эсһәгеҙ, ул астманан, пневмониянан, туберкулездан, йөрәк ауырыуҙарынан, йоҡоһоҙлоҡтан, артриттан, йүтәлдән һәм башҡа күп сирҙәрҙән дауа булыр.\nҺарымһаҡ микробҡа ҡаршы тороу һәләтенә эйә, көслө антиоксидант булып тора. Уны йылы һөткә бутаһаң, ул күп кенә ауырыуҙарҙан ҡурсалар.\nӘҙерләү: кәстрүлгә һөт һәм һыуҙы ҡойоғоҙ, уға ҡырғылған һарымһаҡты һалығыҙ һәм даими болғап ҡайнау хәленә еткерегеҙ. Яртыһы бүҫкәргәнсе ҡайнап ултырһын. Уттан алғас, уны һөҙөп алығыҙ ҙа, һөткә шәкәр ҡушығыҙ. Эҫе көйө генә эсегеҙ.\nАстма менән яфаланыусылар, йоҡлар алдынан өс теш һарымһаҡ ашап, хәлен еңелләштерә ала. Һарымһаҡлы һөт тә ярҙам итер.\nӘлеге эсемлек холестеринды кәметә, тимәк ҡан әйләнеше яҡшыра. Йөрәк сире менән йонсоусылар әллә ни ҡуйы булмаған һөттө ҡулланһын.\nБыуындар һыҙлаһа, көн дә һарымһаҡлы һөт эсегеҙ.\nҺарымһаҡ бауырға ла ярҙам итә. Биш көн эсһәгеҙ, һары ауырыуынан ҡотолорға мөмкин. Йоҡоһоҙлоҡтан интегеүселәргә лә ярҙам итер.\nТуберкулез менән яфаланыусыларға әлеге шыйыҡсаны көнөнә өс тапҡыр эшләп эсергә кәрәк.\nЙүтәл йонсотһа, һарымһаҡлы һөткә куркума ла өҫтәп ебәрегеҙ.\nНасар холестеринды кәметә, ирҙәр һәм ҡатын-ҡыҙҙар түлһеҙлегенән дауалай, аш эшкәртеү системаһын яҡшыртып, эсәк флораһын яйға һалыр.


Республика министрҙары һөнәр алмаштырасаҡ // Йәмғиәт | новости башинформ.рф\nРеспублика министрҙары һөнәр алмаштырасаҡ\n17:38, 13 февраля 2014 Йәмғиәт\nБашҡортостандың Хеҙмәт һәм халыҡты социаль яҡлау министрлығы, 2013 йылдың мартында старт алған, «Түрә һөнәрен алмаштыра» проектын тергеҙеүе тураһында иғлан итте.\nИҫегеҙгә төшөрәбеҙ, уның төп маҡсаты – эшсе һөнәрҙәрҙең абруйын арттырыу.\n— Беҙҙең маҡсат – бер кем дә шунда уҡ министр, депутат йәки президент булып китмәй. Эре түрәләр үҙ миҫалы менән йәштәргә ҡул менән эшләүҙең бер ни тиклем оят булмауын күрһәтәсәк. Өҫтәүенә бөгөн республика менән идара итеүсе күпселек власть органдары вәкилдәре үҙ хеҙмәт юлын нәҡ эшсе һөнәрҙәренән башлаған, — тип билдәләне БР Хеҙмәт һәм халыҡты социаль яҡлау министрлығының матбуғат секретары Роза Кузьменко.\nБыйыл «Түрә һөнәрен алмаштыра» акцияһының тәүге ҡатнашыусыһы Башҡортостандың урман хужалығы министры Рәжәп Нәбиуллин буласаҡ, уның хеҙмәт юлы ҡасандыр Ишембай урман сәнәғәте хужалығында пилорамсы ярҙамсыһы сифатында башлана.\nӨлкән синыфтарҙа, ул саҡта булған уҡытыу-етештереү комбинаты сиктәрендә, «Стәрлетамаҡ төҙөлөш» трестының 1-се төҙөлөш идаралығында уҡый. Республиканың буласаҡ урман ведомствоһы башлығы мәктәпте 3-сө разряд балта оҫтаһы таныҡлығы менән тамамлай.\nБөгөн министр йәмәғәтселеккә балта оҫтаһы белемен күрһәтәсәк. «Түрә һөнәрен алмаштыра»-2014 акцияһының тәүге этабы «Ағиҙел ағас эшкәртеү комбинаты» асыҡ акционерҙар йәмғиәтендә үтәсәк.\nБылтыр эшсе костюмын республиканың бер нисә министры кейеп ҡараны. Шулай итеп, Башҡортостандың Һаҡлау министры Георгий Шебаев икмәк бешереү заводында үҙен икмәк һалыусы сифатында татыны. Төбәктең аграр ведомствоһы башлығы Николай Коваленко ваҡытлыса һауынсы булды. Хеҙмәт һәм халыҡты социаль яҡлау министры Ленара Иванова бер аҙға штукатур-малярға әйләнде. Спорт һәм йәштәр сәйәсәте министры Андрей Иванюта токарь һөнәрен самалап ҡараны.\nТеги: халыҡ мәшғүллеге,проекттар


«Киске Өфө» гәзитенең сайты - САЛАУАТТЫҢ ШИҒЫРҘАРЫ ДОҒА БУЛЫП ЯҢҒЫРАНЫ - 2014 - Мәҡәләләр\nӨфөләге Салауат майҙанына флешмобта ҡатнашырға теләп, мәктәп уҡыусылары, һөнәрселек училищелары һәм юғары уҡыу йорттары студенттары йыйылды. Теләгән һәр кем ҡушыла алған ирекле сараға миллиондар йәшәгән баш ҡалабыҙҙан ошо тиклем генә халыҡ килеүенә уның эш көнө уртаһында үткәрелеүе ҡамасаулағандыр, күрәһең. Шулай ҙа Салауат Юлаевтың шиғырҙарын майҙанда һөйләүселәр хатта күктәрҙең дә илһөйәрлек, ватансылыҡ, рух күтәренкелеге, халыҡсанлыҡ бөркөп торған шиғри юлдарға һыуһауына шаһит булды, сөнки бер көн алда ғына болоҡһоп, ямғырҙарын яуҙырып торған тәбиғәт ҡапыл аяҙытып, хатта эҫетеп тә ебәрҙе. Милли батырыбыҙ һәйкәле алдындағы майҙанда Салауаттың беҙгә тиклем килеп еткән үлемһеҙ шиғырҙары ҡат-ҡат яттан һөйләнде. Хатта алып барыусылар: "Тағы ла һөйләүселәр юҡмы?" - тип сараның аҙағына яҡынлашыуын белдергәндән һуң да, йәштәр бер-бер артлы түңәрәк эсенә сыға торҙо.\nУл арала Әлшәй районы Раевка мәктәбе уҡыусыһы Азалия Ғәлимуллина: "Бөгөн ошонда баҫып тороуыма бик шатмын! Тәьҫораттар әйтеп аңлатып бөткөһөҙ, таныш шиғырҙар ҙа бында, Салауат Юлаев һәйкәле алдында, икенсе төрлө яңғыраш ала", - тип, кисерештәре менән бүлеште.\nӨфөлә үткәрелгән флешмобҡа Башҡортостандың Учалы һәм Салауат райондарындағы, Эстонияның Палдиски ҡалаһындағы милләттәштәр ҙә ҡушылырға тейеш булған икән. Ойоштороусыларҙың береһе, шағирә Лариса Абдуллина әйтеүенсә, учалылар сәсән һүҙле яугирҙың шиғырҙарын яттан һөйләүҙән тыш, уның исеменә арнап ағастар ултыртҡан. "Салауат Юлаевтың тыуыуына 260 йыл тулған йылда уның рухы менән һуғарылып, батырыбыҙҙы иҫкә алып, йәштәргә шиғырҙарын ятлатып, бергә йыйылып алыу маҡсатында ойошторолған сараға учалылар бар күңелдәрен һалып әҙерләнгән, иҫ киткес ҙур эш башҡарып, флешмобты юғары кимәлдә үткәргәндәр. Ә беҙҙең бөгөн бында, баш ҡалала, бер микрофон да табырлыҡ хәлебеҙ булманы, - тине Лариса Хашим ҡыҙы. - Шулай ҙа Салауаттың исеме, уның шиғырҙары быуаттар аша барлыҡ тыйыуҙарға, эҙәрлекләүҙәргә ҡарамаҫтан, бөгөнгәсә килеп еткән икән, бындай ғына ҡаршылыҡтарҙы йырып сығырбыҙ, киләсәктә әҙәби флешмобты йыл да үткәрергә мөмкинлек табырбыҙ, тип уйлайым". Тимәк, балаларыбыҙ рухи тәрбиә алмай үҫә, башҡортлоғон онота бара, тип ҡайғырырға түгел, һуңғы йылдарҙа тергеҙелә килгән боронғо башҡорт ғөрөф-ғәҙәттәренә иптәшкә тағы бер заманса йола өҫтәләсәк.\nБатырҙың улы ла батыр, тигән борон ата-бабаларыбыҙҙан ҡалған һүҙҙәр бар. Бөгөн башҡорттар араһында Салауат рухлы ир-уҙамандар бөтмәүен, теләгәндә, улар халыҡҡа үҙ һүҙен әллә ҡайҙа ятҡан Палдиски ҡалаһынан да ишеттерә аласағын белеп, күптәр һөйөндө. Салауат Юлаев майҙанында йыйылыусылар шиғырҙарҙы бөтә тирә-яҡты яңғыратып һөйләй алмаһа ла, батырыбыҙҙан ҡалған аманат һүҙҙәр тик милләтебеҙ ҡолағы ишетерлек итеп уҡыла торған доға кеүек ҡабатланды. Һәр кем Салауаттың шиғри һүҙҙәрен йөрәк түренән үткәрҙе, башҡорт халҡының рухи тотҡаһы, арҡа терәр улы булырҙай милләттәштәр, ил ҡайғыһын ҡайғыртырлыҡ йәштәр батырыбыҙ фатихаһын алып таралды.\nЯҙылған: 07.10.14 | Ҡаралған: 889


400120, Волгоград, ул. Венецианова, д. 2Б\n+7 (905) 399-68-61\n+7 (844) 225-21-60


Урман хужалыҡтары етәкселәренә яңы техниканан асҡыстар тапшырылды // Иҡтисад | новости башинформ.рф\nУрман хужалыҡтары етәкселәренә яңы техниканан асҡыстар тапшырылды\n15:30, 29 декабря 2009 Иҡтисад\nБөгөн Өфө районында Башҡортостан Урман хужалығы министрлығы учреждениелары һәм предприятиелары етәкселәренең кәңәшмәһе үтте. Унда республиканың урман хужалығы министры Рәжәп Нәбиуллин, Өфө районы хакимиәте башлығы Владимир Незнанов һәм бөтә республиканан 31 урман хужалығы етәксеһе ҡатнашты. Ягодная Поляна ҡасабаһында семинарҙа ҡатнашыусылар «Лесовод» уҡыу-тәжрибә үҙәгенең производство базаһы менән танышты. Был үҙәктә урман хужалығы белгестәре янғынға ҡаршы әҙерлек үтә. «Лесовод»та урман янғындарын һүндереү тактикаһы һәм кәрәкле техника менән таныштылар.\nҺуңынан урман хужалыҡтары етәкселәренә БР Урман хужалығы министрлығы һатып алған ВАЗ 21214 «Нива» и УАЗ39094 «Фермер» автомобилдәренән асҡыстар тапшырылды. Дөйөм алғанда, Башҡортостан урман хужалыҡтары автопарктары 26 берәмеккә тулыланды. Бөтә автомобилдәр яҡын араларҙа 800 мең һумға махсус янғын һүндереү ҡорамалдары менән тәьмин ителәсәк.\nҺуңғы йылдарҙа Башҡортостанда Урман хужалығы министрлығы автопаркы ярайһы уҡ яңырҙы. 2008 йылда федераль бюджеттан субвенциялар иҫәбенә дәүләт учреждениелары — урман хужалыҡтары өсөн 12 еңел автомобиль һатып алынды. Быйыл 40 автомобиль (12-һе – урман-патруль автомобиле) алынды, шул иҫәптән 25-е — федераль бюджеттан субвенциялар иҫәбенә һәм 12 — урман хужалыҡтарының үҙҙәренең бюджеттан тыш табыштары иҫәбенә. 2008-2009 йылдарҙа урман хужалыҡтары техникаһы 20 процентҡа яңыртылды.\nТеги: урман хужалығы, янғынға ҡаршы режим


ул. А.Кесаева. 72м², 3-комн. 2800000 руб. вторичка. Северная Осетия - Алания, Владикавказ\nул. А.Кесаева. 72м², 3-комн. 2800000 руб. вторичка\nРазмещено 11 октября в 17:22\nКв-ра со старым космет. ремонтом, комнаты раздельные, пластик. окна, есть лоджия, балкон, с/узел раздельный, окна в обе стороны, большая кладовая\nул. Доватора. 68м², 3-комн., ул. Владикавказская. 93м², 3-комн., ул. Весенняя. 62м², 3-комн., ул. Весенняя. 110м², 3-комн., ул. Павленко. 70м², 3-комн., ул. Московская. 100м², 3-комн., ул. Гикало. 130м², 3-комн., ул. Московская. 48м², 2-комн., ул. Пр.Коста(р-н Танка). 41м², 1-комн., ул. Доватора. 49м², 2-комн.


Купить квартиру недорого на улице Марсельская в Одессе | DOM.RIA\nПродажа дешевых квартир, улица Марсельская, Одесса\n27 500 $ 451 $ за м²\nул. Марсельская, 20 р-н Суворовский, г. Одесса\nул. Марсельская р-н Поселок Котовского, р-н Суворовский, г. Одесса\n16 790 $ 730 $ за м²\nул. Марсельская р-н Суворовский, г. Одесса\n28 500 $ 467 $ за м²\nул. Марсельская ЖК Острова р-н Суворовский, г. Одесса\n1 комнатные 2 комнатные 3 комнатные 4 комнатные Без посредников\nул. Марсельская, 33 ЖК Приморские Сады р-н Суворовский, г. Одесса\n23 500 $ 648 $ за м²\nул. Марсельская, 31/1 р-н Суворовский, г. Одесса\n25 300 $ 744 $ за м²\n23 500 $ 712 $ за м²\n29 500 $ 686 $ за м²\n26 000 $ 667 $ за м²\n27 500 $ 640 $ за м²\n25 100 $ 558 $ за м²\n23 600 $ 524 $ за м²\nул. Марсельская, 31 р-н Суворовский, г. Одесса\n8 комнат45 м²\n24 000 $ 393 $ за м²\nул. Марсельская, 38 Острова р-н Поселок Котовского, р-н Суворовский, г. Одесса\n23 000 $ 657 $ за м²\nул. Марсельская, 11 р-н Суворовский, г. Одесса\nСтанция Усатово Все пригороды\nПродажа квартир по улица Марсельская - ближайшие дома\nул. Марсельская 33\nул. Марсельская 48\nул. Марсельская 31/1\nул. Марсельская 31\nул. Марсельская 01\nул. Марсельская 7\nул. Марсельская 33/1\nул. Марсельская 33/4 Все дома улицы\nул. Марсельская 56\nул. Марсельская 1\nул. Марсельская 33/2\nул. Марсельская 2\nул. Марсельская 20\nул. Марсельская 30\nул. Марсельская 42\nЖилье в одессе не дорого\nАренда квартиры одесса грушевского 39 1\nПриморские сады планировки\nЖк острова застройщик\nКупить квартиру жк острова\nКупить квартиру на приморской


ООО БИТСЕРВИС, Город Байконур город федерального значения: ИНН 9901035238, ОГРН 1149901000105, адрес, телефон, сайт, реквизиты, выписка из ЕГРЮЛ\nг. Байконур, ул. Мира, д. 7 офис 47\nИнформация о компании ООО БИТСЕРВИС\nСведения о государственной регистрации ООО БИТСЕРВИС (ЕГРЮЛ)\nВиды деятельности ООО БИТСЕРВИС\nАдрес ООО БИТСЕРВИС\nКомпания ООО БИТСЕРВИС, адрес: г. Байконур, ул. Мира, д. 7 офис 47 зарегистрирована 14.04.2014. Организации присвоены ИНН 9901035238, ОГРН 1149901000105, КПП 990101001. Всего зарегистрировано 23 вида деятельности по ОКВЭД.\nРеквизиты ООО БИТСЕРВИС, юридический адрес, официальный сайт и выписка ЕГРЮЛ доступны в системе СПАРК (демо-доступ бесплатно).\nCправки по компании ООО БИТСЕРВИС\nКомпании похожие на ООО БИТСЕРВИС


Высокая (башк. Высокая) — деревня в Иглинском районе Башкортостана, входит в состав Улу-Телякского сельсовета.\nДо 10 сентября 2007 года называлась, согласно Постановлению Правительства РФ от 10 сентября 2007 г. N 572 «О присвоении наименований географическим объектам и переименовании географических объектов в Республике Адыгея, Республике Башкортостан, Ленинградской, Смоленской и Челябинской областях» деревней Железнодорожная будка 1705 км. Переименование на федеральном уровне прошло массово:\nрайонного центра (Иглино): 72 км,\nцентра сельсовета (Улу-Теляк): 4 км,\nближайшей ж/д станции (Улу-Теляк): 4 км.


Районда мал аҙығы әҙерләү дауам итә\n10 Июль 2018, 13:41\nЭҫе ҡояшлы көндәр “йәшел” ураҡты йылдам алып барыумөмкинлеге бирә.\nЭҫе ҡояшлы көндәр “йәшел” ураҡты йылдам алып барыу мөмкинлеге бирә. Район ауыл хужалығы бүлеге баш агрономы Татьяна Лисицына хәбәр итеүенсә, 9 июлгә ҡарата 7900 гектар майҙанда күп йыллыҡ үләндәр сабылған, был планға ҡарата 69 процент тәшкил итә. 4700 тонна бесән (28 процент) әҙерләнгән, 8800 тонна сенаж (29 процент) һалынған.\n“Агрокоопинвест” йәмғиәтенең Түбән Әүрез һөтсөлөк фермаһы мал аҙығы ихатаһында хуш еҫле төргәкле бесән байтаҡ әҙерләнгән. 1-се һөтсөлөк фермаһы территорияһында ул пирамида формаһында өйөп ҡуйылған.\n- Мал аҙығы әҙерләүгә 26 июндә төштөк. Хужалыҡта бесәнлектәр 1387 гектарҙы биләй, шуның 787 гектарында күп йыллыҡ үләндәр сәселгән. Бөгөн ҡуҙаҡлы үләндәрҙән 1500 тонна сенаж һәм эспарцеттан 100 тонна бесән әҙерләнгән, - ти Түбән Әүрез һөтсөлөк фермаһы мөдире һәм үҙе үк баш зоотехник Раян Ибраһимов.\nАуылдан алыҫ булмаған баҫыуҙа козлятникты сенажға сабалар. Юғары аҡһымлы үлән агротехник сроктарға ярашлы сәскәгә төймәләнгән сағында йыйыла.\n- Йәйҙең тәүге айы һалҡын булды. Быйыл үлән мул түгел, йәшел массаның сығышы ла аҙыраҡ, - ти Раян Минулла улы. – Шуға ҡарамаҫтан, быйыл да бер баш шартлы малға кәмендә 30 центнер мал аҙығы берәмеге әҙерләргә ниәтләйбеҙ. Әле күстерә, люцерна һәм бер йыллыҡ үләндәрҙе сабып алаһы бар. Былтырғы аҙыҡ запасы ла ҡалған. Хужалыҡта бөтәһе 728 баш мал, шул иҫәптән 280 һыйыр иҫәпләнә.\nБаҫыуҙа техника геүләүе тынмай. “Полесье” комбайны руле артында – сирек быуатҡа яҡын механизатор стажына эйә тәжрибәле комбайнсы Евгений Григорьев. Был мал аҙығы йыйыу комбайнында ул икенсе миҙгел эшләй. Оҙаҡ йылдар төрлө тракторҙарҙа хеҙмәт һалған. Быйыл да мал аҙығы әҙерләү тамамланғандан һуң, ул К-700 тракторында туңға һөрөү һәм ужым арышы сәсеү эштәрен башҡарасаҡ.\nЙәшел массаны ГАЗ-53 шоферы Марат Әхмәҙиев ташый. Ул армияла хеҙмәт итеп ҡайтҡандан һуң ошо хужалыҡҡа эшкә килә һәм бына 28 йыл инде төрле йөк ташый. “КамАЗ”да килеп туҡтаған Рөстәм Яхин – тәжрибәле комбайнсы, ураҡ эштәрендә лә ҡатнашҡан, төрле культуралар ҙа сәскән. Ә һуңғы ун ике йылда йөк автомобиле шоферы булып хеҙмәт һала.\nБригада тотҡарлыҡтарһыҙ эшләй. Механизаторҙарҙың барыһы ла - үз эшенең оҫтаһы. Ғөмүмән, хужалыҡта мал аҙығы әҙерләү кампанияһы берҙәм бара. Эҫе көндәр тиҙ һәм сифатлы итеп бесән әҙерләү һәм сенаж һалыу мөмкинлеге бирә.


Хәбәрҙәр: Төньяҡ һәм көньяҡ корейҙары: берҙәм илдә осрашһаҡ ине.\nТөньяҡ һәм көньяҡ корейҙары: берҙәм илдә осрашһаҡ ине.\nОҙаҡҡа айырылышыу алдынан ҡосаҡлашыуҙар, күҙ йәштәре. КХДР-ҙа төньяҡ һәм көньяҡ кореялыларҙың өс көнлөк осрашыуы булды. Ярымутрау ике дәүләткә бүленгәс, байтаҡ ғаиләләр ҙә бүленеп ҡалған. Был кешеләрҙең ҡайһы берҙәре– атайҙар һәм балалар, ағай-энеләр һәм һеңлеләр – бер-береһен 60 йылдан ашыу күрмәгән.\nСеул һәм Пхеньян араһында туғандарҙың осрашыуы хаҡында килешеүгә ошо йылдың авгусында, конфликтты яйға һалғанда ирешелде. Ундай саралар элек тә уҙғарылған һәм бының өсөн КХДР территорияһындағы Алмас тауҙарында Көньяҡ Корея предприятиялары ҡунаҡхана комплексы төҙөгән.\nКөньяҡ Кореяла бүленеп ҡалған 66 мең ғаилә бар, әммә Төньяҡ Корея властары 536 кешенән торған делегацияға ғына килергә рөхсәт биргән. Пхеньян осрашыуға ризалыҡ биргән һайын, Сеул властары төньяҡҡа барырға теләгәндәр араһында компьютерлы лоторея һымаҡ нәмә ойоштора.\nОсрашыуҙарҙан һуң хушлашҡанда, һәммәһендә бер генә теләк– йәнә берҙәм илдә осрашыу.


График на сметоизвозването в община Поморие, считано от 01.10.2021 г. - КОМПАС\nгр. Поморие Наряд I – понеделник: ул. Княз Борис I, ул. Пазарна, ул. Сливница, ул. Граф Игнатиев, ул. Лозарска, ул. Сан Стефано, ул. Цар Калоян, ул. Гурко, ул. Опълченска, ул. Патриарх Евтимий, ул. Генерал Скобелев, ул. Буздлуджа, ул. Екзарх Йосиф, ул. Черковна, ул. Цар Самуил, ул. Антим I, ул. Хаджи Димитър, ул. Трети март, ул. Райна Княгиня, ул. Иван Вазов, ул. Васил Левски, ул. Добрич, ул. Тутракан, ул. П.К.Яворов, ул. Йордан Йовков, ул. Одрин, ул. Лозенградска, ул. Търговска, ул. Петър Берон, ул. Гео Милев, ул. Ал. Стамболийски, ул. Димо Хаджидимов, ул. Ангел Кънчев, ул. Любен Каравелов, ул. Илинден, ул. Княз Борис I, ул. Средна Гора, ул. Професор Стоянов, ул. Солна, ул. Нео Анхиало, ул. България, ул. Цар Петър. Наряд II – вторник: ул. Смирна, ул. Мусала, ул. Манастирска, ул. Иван Вазов, ул. Цар Симеон, ул. Хан Аспарух, ул. Витоша, ул. Крайбрежна, ул. Хан Крум, ул. Раковски, ул. Цар Освободител, ул. Раковски, ул. Стара планина, ул. Преслав, ул. Дунав, ул. Цар Шишман, ул. Рибарска, ул. Черно море, ул. П.С. Катрафилов, ул. П.К. Яворов, ул. Димо Хаджидимов, ул. Ангел Кънчев, ул. Плиска, ул. Добри Чинтулов, ул. Захари Стоянов, кв. Свобода, ул. Хан Кубрат, ул. Стефан Караджа. ул. Европа, ул. Нептун, ул. Крайбрежна, ул. Батенберг, ул. Тунджа, ул. Европа, ул. Софроний Врачански, ул. България, ул. Тутхон, ул. Тимок, ул. Огоста, ул. Ропотамо, м-т Кротиря, ул. Чайка, ул. Професор Стоянов, ул. Солна, ул. Нео Анхиало, ул. България, ул. Цар Петър, местност Лахана, местност Кошарите. Наряд III – сряда: ул. Булаир, ул. Македония, ул. Тракия, ул. Лозенградска, ул. Цар Асен, ул. Братя Миладинови, ул. Велико Търново, ул. Бенковски, ул. Ахелой, ул. Паисий Хилендарски, ул. Йордан Йовков, , ул. П.К.Яворов, ул. Вардар, ул. Люлебургаз, ул. Бунар Хисар, ул. Трапезица, ул. Беласица, ул. Алеко Константинов, ул. Отец Паисий, ул. Велико Търново, ул. Съединение, ул. Христо Ботев, ул. Шипка, ул. Хаджи Димитър, ул. Пирин, ул. Мусала, ул. Смирна, ул. Републиканска, ул. Гоце Делчев, ул. Столетов, ул. Оборище, ул. Солено езеро, ул. Родопи, ул. Искър, ул. Изгрев, ул. Камчия, ул. П.К.Яворов, ул. Професор Стоянов, ул. Солна, ул. Нео Анхиало, ул. България, ул. Цар Петър. Наряд IV-четвъртък Ул. Морска, ул. Драва, ул. Петко Войвода, ул. Георги Кондолов, ул. Струма, ул. Ивайло. Ул. Лазар Маджаров, ул. Места, ул. Странджа, ул. Цветница, ул. Възраждане, ул. Панайот Волов, ул. Марица, ул. П. Славейков, ул. Мусала/ между ул. Марица и ул. Манастирска/ Населени места – община Поморие Понеделник: гр. Ахелой – Район 1 – районът южно от ул. „Цар Симеон”- ул. „Рила”,ул. „Черно море”, ул. „Искър”, ул. „Стара планина”, ул. „Зорница,”, ул. „Средна гора”, ул. „Елхово”, районът около стадиона. с. Косовец, с. Страцин, с. Белодол Вторник: гр. Ахелой – Район 2 – районът северно от ул. „Цар Симеон”,-ул. „Рила”, ул. „Искър”, ул. „Дунав”, ул. „Слънчев бряг”, ул. „Струма”, ул. „Велека”, ул. „Кокиче”, ул. „Емона”, ул. „Плиска”, ул. „Шипка”, ул. „Роза”, ул. „Русалка”, ул. „Изгрев” с. Бата, с. Дъбник Сряда: с. Горица, с. Габерово, с. Лъка, гр. Каблешково – район 1 – западната част на населеното място – между ул. Черно море, ул. Иван Вазов, ул. Стара планина Четвъртък: гр. Каблешково – район 2 – източната и южната част на населеното място с. Гълъбец, с. Каменар, с. Козичино, с. Александрово, с. Медово Петък: с. Порой


Dairo Crianza 2016\nD.O. Costers del Segre, Красное, Сухое, 0,75 л\nLUCIENTA GARNACHA 2017\nD.O. Cariñena , Красное, Сухое, 0,75 л\n1 383 ₽\t1 383 ₽\nMAS VIDA 23 2015\nD.O. Emporda, Красное, Сухое, 0,75 л\n3 155 ₽\t3 155 ₽\nVIDA NUA 2019\n4 517 ₽\t4 517 ₽\nD.O. Emporda, Белое, Сухое, 0,75 л\n2 915 ₽\t2 915 ₽\nD.O. Emporda, Белое, Сладкое, 0,5 л\nGARNATXA DE L’EMPORDÀ ROBI\nD.O. Emporda, Красное, Сладкое, 0,5 л\nTRAMUNTANART NEGRE 2020\nNEGRE DE GERISENA 2020\n2 449 ₽\t2 449 ₽\nBLANC DE GERISENA 2020\n2 244 ₽\t2 244 ₽\nGALUM Tempranillo 2019\nI.G.P. Tierra de Castilla, Красное, Сухое, 0,75 л\nRIVERA DE CASTILLA, FERMENTADO EN BARRICA 2017\nI.G.P. Tierra de Castilla, Белое, Сухое, 0,75 л\n3 049 ₽\t3 049 ₽\nVINEDOS DEL CABALLO BAYO ROSADO 2019\nI.G.P. Tierra de Castilla, Розовое, Полусухое, 0,75 л\n2 584 ₽\t2 584 ₽\nCAMI DE CORMES Negre 2017\nCAMI DE CORMES Garnatxa Roja 2020\n3 826 ₽\t3 826 ₽\nD.O. Penedès, Белое, Сухое, 0,75 л\nEL CAMALEON 2018\nD.O. Sierras de Malaga , Красное, Сухое, 0,75 л\n4 587 ₽\t4 587 ₽\n3 506 ₽\t3 506 ₽\nТовары 1 - 24 из 222


656056, Алтайский край, г. Барнаул, ул. Гоголя, д. 36 / ул. М. Горького, д. 29.


Автозапчасти для грузовых автомобилей в Екатеринбурге, услуги по автозапчастям для грузовых автомобилей в Екатеринбурге, цены и отзывы на CAR.RU\nГлавная / Авто в Екатеринбурге / Автосервисы и СТО в Екатеринбурге / Автозапчасти для грузовых автомобилей в Екатеринбурге\nг. Екатеринбург, ул. Походная, 84а\nг. Екатеринбург, ул. Щербакова, 101\nг. Екатеринбург, ул. Полевской тракт 19 км, 16


ул. Гагарина, 10 График занятости. Транзит - наружная реклама, Запорожье\nБэклайт БЛ-43, сторона Б, 1900 грн, 3×4м